Penggerak Pasaran Tukaran Matawang (forex) Sepanjang Minggu Ini (16 – 20 Oktober)

US Dolar mengukuh berbanding majoriti matawang utama dunia yang lain sepanjang minggu ini (16 – 20 Okt). Minggu depan pula akan menjadi satu minggu yang sibuk kepada pasaran global dengan penetapan polisi monetari dari dua bank pusat utama dunia iaitu Kanada dan Zon Eropah.
Sebelum kita membincangkan tentang tumpuan minggu depan (23-27 Okt), mari kita telusuri apa yang berlaku sepanjang minggi ini agar kita sentiasa mengetahui apa sebenarnya yang berlaku dalam pasaran.
Antara faktor yang banyak menyokong US dolar sepanjang minggu ini adalah jangkaan kepada kenaikan kadar faedah Disember, jangkaan terhadap reformasi cukai yang semakin positif dan juga faktor kelemahan matawang Euro itu sendiri dan tidak lupa juga dengan ketiadaan risiko geopolitik.
Dengan pengukuhan US dolar, emas dilihat begitu tertekan minggu ini selepas merekod kenaikan yang agak banyak pada minggu lalu (09–13 Okt). Dengan sentimen pasaran yang positif minggu ini, indeks di Wallstreet sekali lagi mencapai paras tertinggi yang baru dengan Dow Jones mencapai paras 23,000 dan kini melebihi daripada paras tersebut. Ini menggambarkan situasi risk-on dalam pasaran dengan ketiadaan risiko geopolitik minggu ini.
Akhirnya, kerajaan Republikan dilihat bersatu dalam meluluskan polisi percukaian walaupun sebelum ini sukar untuk memansuhkan Obamacare. Pihak senat meluluskan cadangan bajet 2018 yang menunjukkan perubahan cukai selepas ini juga akan menjadi mudah. Pasaran yang melihat perkembangan positif ini telah menyebabkan US dolar melonjak pada Jumaat. Berita ini tersebar pada sesi Asia pada Jumaat.
Matawang Euro pula banyak terkesan oleh perkembangan politik Sepanyol di mana Kerajaan Spanyol cuba untuk menggantung autonomi Catalonia pada Sabtu. Laporan pada Khamis menyatakan, Sepanyol akan mencetuskan Artikel 155 Perlembagaan yang akan membenarkan Madrid menggantung autonomi Catalonia, seperti yang dikatakan oleh pejabat perdana menteri. Respon pantas oleh Perdana Menteri Rajoy selepas menerima surat dari pemimpin Catalan iaitu Puigdemont yang berkata dalam surat tersebut bahawa, Catalonia akan mengisytiharkan kemerdekaan jika Sepanyol tidak mahu berunding dan menagaktifkan enakmen Artikel 155.
Walaupun matawang sterling tertekan pada awal minggu ini yang disebabkan oleh komen dovish ahli-ahli Bank of England, namun GBP berjaya mengukuh semula selepas perkembangan terbaru Brexit menunjukkan situasi yang semakin positif. Juncker (Presiden European Commission) sendiri mengatakan pada perhimpunan European Union bahawa beliau tidak akan membiarkan Britain tidak mendapat sebarang perjanjian. Ini sudah tentu melegakan pasaran Britain terutamanya di London yang terletaknya pusat kewangan dunia.
Perkembangan di New Zealand pula menunjukkan ketidaktentuan polisi negara tersebut sama ada dari segi Fiskal ataupun Monetari, apabila First Party memilih untuk menyertai Parti Buruh. Ketidaktentuan ini telah menyebabkan kejatuhan NZD sehingga 257 pip sepanjang minggu ini.
Penyebab kejatuhan mendadak Dolar Canada adalah data inflasi CPI yang meleset daripada jangkaan dan juga data jualan runcit yang meleset jauh dari jangkaan.
Sebelum kita meneruskan kepada ulasan kalendar ekonomi sepanjang minggu ini kita lihat dahulu julat pergerakan pasangan matawang utama dunia pada minggu ini dan minggu lepas untuk melihat perbezaan antara kedua-dua tempoh ini.

09 – 13 Oktober
16 – 20 Oktober

Eur/Usd- Naik 161 pip
Eur/Usd- 128 pip volatile

Usd/Jpy– Jatuh 115 pip
Usd/Jpy– naik 192 pip

Gbp/Usd– Naik 262 pip
Gbp/Usd– Jatuh 224 pip

Usd/Chf- Jatuh 102 pip
Usd/Chf- naik 129 pip

Usd/Cad– Jatuh 125 pip
Usd/Cad– naik 180 pip

Aud/Usd– Naik 150 pip
Aud/Usd– jatuh 82 pip

Nzd/Usd– Naik 141 pip
Nzd/Usd– jatuh 257 pip

Tanpa membuang masa lagi, mari kita lihat ulasan keseluruhan pasaran sepanjang minggu ini (16-20 Oktober).
Ucapan Janet Yellen (Isnin)
Ekonomi U.S dan pasaran buruh U.S yang kukuh mendukung peningkatan kadar faedah secara berterusan walaupun dalam keadaan inflasi yang lemah. “Kami akan memantau dengan rapi data inflasi pada bulan-bulan akan datang” ucap Yellen. Beliau menjangkakan ekonomi akan mengatasi tren jangka panjang pada suku tahun kedua dan mengulangi impak badai yang menimpa baru-baru ini terhadap ekonomi U.S hanya bersifat sementara.
Inflasi, CPI & PPI China (Isnin)
 Harga pengeluar (PPI) meningkat diluar jangkaan ke paras 6 bulan tertinggi pada bulan September iaitu pada paras 6.9% dari segi bacaan tahunan, sekaligus mengatasi jangkaan pasaran. Indeks harga pengguna (CPI) China, bacaan CPI meningkat 1.6% dari tahun ke tahun pada bulan September. Bacaan ini menepati jangkaan walaupun sedikit rendah berbanding pada bulan Ogos yang mencatat bacaan 1.8%.
Inflasi CPI NewZealand (Selasa)
Indeks harga pengguna (CPI) meningkat 0.5% dalam tempoh 3 bulan yang berakhir pada bulan September berbanding pada suku kedua yang merekod bacaan mendatar. Bacaan CPI meningkat 1.9% berdasarkan kiraan tahunan, berbanding jangkaan analisis yang menjangkakan peningkatan sebanyak 1.8% sahaja. Peningkatan 1.9% ini didorong oleh peningkatan harga perumahan dan makanan.
Inflasi CPI UK (Selasa)
Kadar CPI meningkat sebanyak 3.0% berdasarkan kiraan tahunan pada bulan lepas berbanding peningkatan 2.9% pada bulan Ogos. Bacaan peningkatan 3.0% sejajar dengan unjuran jangkaan dan merupakan bacaan tertinggi sejak musim luruh 2012. Berdasarkan kiraan bulan, CPI meningkat sebanyak 0.3% pada bulan September, sejajar dengan bacaan anggaran, namun sedikit rendah berbanding bulan Ogos yang mencatat bacaan 0.6%.
Import Prices US (Selasa)
Harga import meningkat 0.7% pada bulan lepas berbanding 0.6% pada bulan Ogos. Namun jangkaan penganalisis hanya menjangkakan kenaikan sebanyak 0.5%. Harga eksport juga meningkat iaitu sebanyak 0.8% pada bulan September berbanding jangkaan kenaikan 0.4%. Pada bulan Ogos , harga eksport mencatat kenaikan 0.7% setelah diteliti semula.
Data pekerjaan UK (Rabu)
Bacaan indeks purata pendapatan pada bulan Ogos ialah 2.1% daripada data asal yang mencatat bacaan 2.2 % setelah dikaji semula. Bagi indeks purata pendapatan tanpa mengambil kira bonus, kadar upah meningkat 2.1 % indeks purata pendapatan dalam tempoh 3 bulan sehingga Ogos, berbanding dengan jangkaan yang menjangkakan kenaikan 2.0% dan 2.2% pada bulan sebelumnya.
Data pekerjaan Australia (Khamis)
Australia menikmati penambahan pekerjaan apabila laporan data pekerjaan menunjukkan pertumbuhan positif pada bulan September. Ditambah pula dengan kadar pengangguran yang berkurangan. Kadar pengangguran jatuh kepada 5.5% berbanding jangkaan penganalisis yang menjangkakan kadar pengangguran pada paras 5.6%. Bacaan 5.5% merupakan bacaan terendah sejak bulan May.
Retail sales UK (Khamis)
Jumlah jualan runcit jatuh sebanyak 0.8% pada bulan September berbanding pada bulan Ogos yang mencatat pengurangan sebanyak 0.9% setelah dikaji semula daripada bacaan asal iaitu 1.0%. Hal ini telah memberi kesan negatif terhadap pertumbuhan ekonomi, apabila pertumbuhan ekonomi suku tahun ketiga bertumbuh dengan perlahan sebanyak 1.5% setahun (y/y).
Inflasi CPI, Kanada (Jumaat)
Menurut laporan Statistik Kanada, indeks harga pengguna (CPI) pada September meningkat 0.2% kurang daripada jangkaan 0.3%. Dari segi tahunan, CPI (consumer price index) naik 1.6% bulan lalu sejajar dengan jangkaan. Core-CPI atau inflasi teras pula naik 0.2% pada September.
Core retail-sales bulan lalu merosot sebanyak -0.7% berbanding jangkaan pasaran dengan kenaikan 0.3%. Ini menunjukkan satu penurunan yang drastik sekaligus menekan dolar Kanada.


EUR/USD Melonjak 100 Pips Selepas Gagal Tembusi Paras Support Minggu Lalu

Pergerakan harga pada carta pasangan matawang EUR/USD mempamerkan kenaikan berikutan penyusutan dagangan US dolar dalam sentimen pasaran yang semakin pulih.
Matawang Euro mendapat sokongan daripada kadar kes jangkitan COVID-19 dengan peningkatan yang perlahan namun angka kes di Itali dan Sepanyol masih di tahap membimbangkan.
US dolar terus bergerak lemah sejak semalam dan gagal mengekalkan pengukuhan dagangan sepanjang minggu lalu.
Harga yang gagal melepasi paras terendah minggu lalu pada dagangan semalam di paras 1.0770 telah mempamerkan kenaikan pada sesi Asia hari ini.
Harga yang bergerak di atas paras 1.0800 telah berjaya menembusi halangan dinamik Moving Average 50 (MA50) pada timeframe 1 jam pergerakan harga di carta EUR/USD memberi isyarat perubahan trend bullish harga.
Kenaikan harian hampir 100 pips setakat sesi Eropah hari ini menguji paras 1.0880 yang berada pada zon SBR (support become resistance).
Turut menyokong dagangan Euro selepas data pengeluaran perindustrian Jerman yang diterbitkan pada jam 2 petang waktu tempatan adalah lebih tinggi berbanding jangkaan penurunan walaupun lebih rendah berbanding bacaan sebelumnya.
 Penyusutan US dolar yang berterusan akan mendorong kenaikan lebih tinggi harga sehingga menuju ke paras 1.1000 menguji zon SBR tersebut.
Namun jika harga kembali membuat penurunan semula,paras 1.0800 di zin RBS (resistance become support) akan kembali menjadi tumpuan semula.
Seterusnya, harga akan cuba meneruskan penurunan lebih rendah melepasi paras terendah minggu lalu sebelum menuju paras sekitar 1.0740.
Penurunan lebih rendah boleh mencecah sehingga ke zon support di paras 1.0650 yang diuji pada dagangan Mac lalu.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Hari Isnin Forex Trader Ini Berbeza Akibat Tindakan Drastik Ini 9 Tahun Lepas

Hari Isnin. Masa awal-awal permulaan kenal trading dulu, zaman ketagih trade, memang kalau pantang market bukak hari Isnin saja, saya awal-awal pagi dah tunggu gap waktu subuh tu.
Konon trade gap boleh untung. Kadang-kadang sampai MC/Stop Out akaun dibuatnya.
Masa tu memang rasa boring betul hari Sabtu dan Ahad. Rasa macam lambat betul nak hari Isnin. Hari Isnin sampai Jumaat biasanya tak rasa macam orang, sebab asyik menghadap chart saja.
Kalau dilihat dari segi kehidupan, hidup macam ni memang miserable. Tapi tak apa, masa itu masih bujang dan muda, hanya jaga diri sendiri, jadi hidup agak tunggang langgang, janji dapat memenuhi keinginan sendiri iaitu nak trading. Zaman tu memang agak banyak masa dihabiskan dengan mengkaji.
Sekarang zaman sudah berubah. Kefahaman dalam pasaran kewangan ini sudah matang. Semua berkat bersungguh-sungguh pada zaman dulu, masa zaman muda, ketika masa masih banyak.
Sekarang tak perlu lagi mata asyik mengadap chart. Ketagih sudah hilang, sebab sudah faham market. Mula rasa semua ini memang sangat professional. Ada masa bersama keluarga dan masa menguruskan portfolio trading.
Hari Isnin juga bukan menjadi penyebab mesti masuk trade. Kadangkala jadi hari monitor behavior player lain sahaja, sebelum cuba cari potensi terbaik pada hari selasa.
 Pasaran sekarang besar, dulu portfolio trading hanya forex, sekarang boleh tambah bermacam-macam lagi indeks dan CFD yang ada dalam MT4, komoditi, emas dan cryptocurrencies.
Saya kadang-kadang rasa bersyukur sebab pada zaman muda, saya tak banyak buang masa buat perkara lain yang tak berfaedah. Semua masa banyak dihabiskan melihat chart-chart yang memang menjadi minat saya. Berapa banyak jam dalam sehari hanya membaca ilmu tentang pasaran kewangan.
Kemanisannya sudah dapat dirasakan sekarang. Walaupun kadang-kadang dapat rasa juga masam perjalanan ini, tapi jangan kita nafikan yang rasa manis kita rasa.
Semuanya akibat saya mengambil jalan berbeza pada 9 tahun lepas, ketika betul-betul pursuit cita-cita saya dalam bidang ini.
Walaupun saya betul-betul kenal dalam bidang ini sudah 13 tahun, tetapi hanya pada tahun 2010 sahaja saya betul-betul bersungguh-sungguh, all out sebatikan diri dalam bidang ini.
Ingin mulakan perjalanan anda, untuk rasa sendiri macam yang saya rasa? Nak tak jika saya tunjuk cara, step by step, untuk belajar dari kesilapan saya dan perjalanan anda untuk berjaya dalam bidang ini dapat disingkatkan.
Kalau nak? Klik sini – Mula Sekarang!
Ini kisah saya, anda bagaimana? Boleh ceritakan dikomen.


80% Forex Trader Buang Duit!

Ini kisah bagaimana seorang trader boleh kecundang dalam dunia trading sehingga ada yang sudah tidak lagi kembali menjejakkan kaki dalam arena yang penuh pancaroba ini.
HARAPAN
Ketika baru hendak bermula, trader akan menanam hasrat yang tinggi untuk mengaut seberapa banyak keuntungan yang boleh selepas terinpirasi melihat kejayaan “sifu-sifu” yang pamerkan keputusan lumayan setiap hari.
Pelbagai kisah kejayaan terhidang di platform-platform media sosial sehingga membuatkan trader berfikir bahawa trading adalah lubuk duit untuk trader cepat kaya.
“Jika mereka boleh berjaya dengan mudah, kenapa aku tak boleh jadi sama seperti mereka?”
TAMAK
Jadi, trader memulakan trading dan sebaik sahaja meletakkan posisi dagangan tanpa mengira risiko, trader mula mengira keuntungan lumayan yang bakal diperolehi dalam masa singkat dan mula berangan pelbagai barang berjenama yang mahu dibeli selepas itu.
 Selepas posisi mula pamerkan kerugian, trader akan bermonolog; “Sekejap je price reverse ni, aku kena tunggu lama sikit baru dapat profit kaw-kaw nanti.”
TAKUT
Posisi BUY, tapi harga semakin jatuh lebih rendah. Nilai kerugian yang dipaparkan pada akaun semakin besar. Trader mula gelisah dengan situasi yang bertentangan dengan jangkaan awalnya.
“Kalau aku tak ‘cut-loss’ awal-awal ni, boleh lingkup akaun aku ni. Baik aku tutup dan masuk ‘sell’ pula sebab harga macam nak turun jauh lagi ni.”
SESAL
Akhirnya trader alami kerugian akibat gagal mengawal risiko dan tiada persediaan sebelum memasuki pasaran. Bermacam-macam situasi sebenarnya yang membuatkan pelabur sesal kerana tersalah membuat keputusan, “ruginya tak masuk lebih awal”, “sepatutnya aku dah close position dari tadi lagi”.
Jika anda masih terperangkap dalam kitaran yang tak berpenghujung ini, sedarlah sebelum terlambat. Masih ada masa untuk anda bertindak dan mengubah keadaan.


Ulasan Penetapan Kadar Bank Pusat Australia

Bank Pusat Australia (Reserve Bank of Australia) mengekalkan kadar faedah (cash rate) pada Selasa, satu keputusan yang telah dijangka oleh keseluruhan pasaran global.
Ahli-ahli Bank Pusat mengundi untuk mengekalkan kadar faedah di paras 1.50% dalam mesyuarat kali ke-tujuh kadar ini dikekalkan. Secara keseluruhan kadar 1.50% telah dikekalkan dalam lapan mesyuarat sebelum ini.
Inflasi masih agak rendah. Inflasi utama dijangka akan meningkat sepanjang tahun 2017 sehingga melebihi 2 peratus. Kenaikan dalam inflasi juga dijangka secara berperingkat dengan pertumbuhan gaji pekerja masih perlahan,” kata bank pusat dalam kenyataan rasmi hari ini.
 Mesyuarat seterusnya akan berlangsung pada 2 May.
Ekonomi Australia dilihat meningkat secara berperingkat sejajar dengan jangkaan bank pusat. Pertumbuhan ekonomi melonjak secara mendadak pada suku keempat dengan inflasi tahunan juga memulih dari paras rendah beberapa dekad yang lalu. Walaubagaimanapun, harga pengguna terus berada di bawah sasaran bank pusat.
Awal hari ini, lebihan perdagangan (trade surplus) ekonomi Australia meningkat lebih dari jangkaan pada Februari dengan penyusutan import dan eksport yang semakin meningkat. Trade surplus Australia mencatatkan A$3.57 billion pada Februari naik dari A$1.5 billion lebihan pada bulan sebelum. Jangkaan bagi data kali ini ialah lebihan dagangan meningkat kepada A$1.8 billion.
Walaubagaimanapun, dolar Australia melemah sejak pukul 10 pagi tadi dengan Aud/Usd ketika ini telah mencatatkan kejatuhan hampir 70 pip sehingga pukul 7.15 petang tadi.


Tiga Tabiat Forex Trader yang Berjaya

Jika anda sedang mencari cara bagaimana untuk berjaya dalam hidup, anda perlu mempunyai tabiat sebagai seorang yang berjaya. Tabiat adalah sesuatu yang anda lakukan setiap hari sehinggalah ia menjadi automatik tanpa memaksa diri untuk melakukannya. Apabila sesuatu perkara menjadi tabiat, ia akan melekat dalam diri.
Begitu juga dalam forex trading, anda perlu mencari tabiat yang boleh membawa anda ke arah kejayaan dalam bidang ini. Kaji bagaimana forex trader yang berjaya menjalani hidup seharian, dan apakah yang mereka lakukan setiap hari dari segi proses analisis, money management dan kawalan emosi. Sesudah itu, ambil apa yang anda rasakan perlu dan cuba jadikan tabiat dalam hidup anda.
Kami senaraikan tiga tabiat yang anda boleh mula lakukan bermula dari hari ini.

Tambah ilmu trading setiap hari

Trader-trader berjaya semuanya bermula sebagai ‘newbie‘, mereka juga seperti anda merasai kerugian pada mulanya. Apa yang membezakan mereka dengan 95% yang lain adalah mereka terus berusaha untuk semakin dekat dengan kejayaan dalam bidang ini.
Secara khususnya, trader yang berjaya sentiasa mencari ilmu trading setiap hari, tidak kiralah dari segi analisis teknikal, fundamental, atau kawalan emosi. Ada juga yang mebuat backtesting setiap hari untuk menguasai pattern dalam chart forex dan tidak kurang juga menganalisis setup-setup di dalam chart. Semua ini jika dibuat setiap hari tidak akan merugikan anda dan ia hanya akan membawa anda semakin hampir kepada kejayaan.

Tanya diri anda sendiri

Sesetengah trader yang kurang berpengalaman selalunya trade menggunakan emosi. Apabila perasaan tertekan, marah dan takut itu datang, mereka membiarkan perasaan ini membuat keputusan untuk mereka di dalam trading.
Ini semua berlaku kerana kita tidak cukup fokus kepada diri sendiri dan apa yang perlu dilakukan ialah bertanya kepada diri sendiri dahulu, “adakah saya akan berpuas hati dengan apa yang saya trade“?
Anda perlu bertanya soalan ini setiap kali sebelum enter position agar anda tidak menyesal jika berlaku sebarang kerugian, kerana anda telah buat yang terbaik.

Perancangan dan Ulangkaji

Kita boleh trade beribu kali sekalipun, tetapi jika trade itu tidak diulangkaji semula, ia kurang efektif dan akan melambatkan peningkatan sebagai seorang forex trader.
Cuba ambil masa 30 minit setiap hujung minggu untuk melihat semula position trade yang telah dibuat. Senaraikan trade yang untung dan rugi, dan kenapa boleh menyebabkan trade itu untung atau sebaliknya.


GBP/USD Junam Semula 100 Pips Menjelang Mesyuarat BOE

US dolar kembali mengukuh pada dagangan Selasa semalam disebabkan oleh lawatan oleh wakil (AS) Nancy Pelosi ke Taiwan yang mencetuskan ketegangan antara China-AS semula dan memberi kelebihan pada dagangan safe-haven dalam sentimen pasaran yang berisiko.
Pelosi berkata kunjungannya menunjukkan sokongan Amerika terhadap Taiwan, tetapi China mengecam lawatan peringkat tertinggi AS dalam tempoh 25 tahun tersebut sebagai ancaman kepada keamanan dan kestabilan mereka.
Sementara, Presiden Federal Reserve (Fed) San Francisco Mary Daly dan Presiden Fed Chicago Charles Evans memberikan isyarat bahawa mereka bersama rakan kekal tegas dan bersatu sepenuhnya untuk meningkatkan kadar sehingga tahap yang terbaik untuk ekonomi.
Selain daripada itu pelabur juga menantikan laporan pekerjaan NFP AS yang bakal diterbitkan pada penghujung minggu dengan jangkaan pertambahan pekerjaan untuk bulan Julai diramalkan lebih rendah berbanding Jun.
Pergerakan mata wang Pound yang suram pada minggu lalu bakal dihangatkan dengan keputusan mesyuarat Bank Of England (BOE) pada minggu ini dengan jangkaan berlakunya kenaikan kadar faedah sebanyak 50 mata asas.

Pergerakan harga bagi pasangan mata wang GBP/USD pada sesi Asia semalam (Selasa) menyaksikan harga membuat kenaikan terlebih dahulu sebelum menunjukkan penurunan harian sekitar 100 pips mencetuskan jangkaan untuk perubahan trend harga.
Menambah isyarat untuk perubahan trend bearish, harga menyusut melepasi paras sokongan Moving Average (MA50) pada rangka masa 1 jam di carta GBP/USD dan menutup dagangan sesi New York sekitar 1.21600.
 Sedikit penurunan dilihat berlaku pada dagangan yang bersambung di awal sesi Asia pagi ini (Rabu), namun menunjukkan kenaikan semula menuju ke paras 1.22000 di penghujung sesi namun menunjukkan tanda-tanda penurunan semula menuju pembukaan sesi Eropah.
Jika berlakunya penyusutan harga yang berterusan, harga bakal menguji semula zon RBS (resistance become support) pada 1.21000 bersambung pada sesi-sesi seterusnya untuk corak bearish harga yang lebih jelas.
Penurunan yang diteruskan seterusnya dilihat akan menuju pula ke paras 1.2000 yang menjadi tumpuan pada dagangan minggu lalu.
Sebaliknya jika harga membuat kenaikan semula, paras halangan 1.22000 akan dilepasi dahulu sebelum kenaikan lebih tinggi akan kembali menuju zon rintangan pada ketinggian 1.230000 yang gagal dilepasi pada kenaikan awal minggu.
Untuk sasaran kenaikan yang lebih tinggi, zon ketinggian pada 1.24000 bakal menjadi sasaran untuk harga mencatatkan paras ketinggian terbaru 7 minggu.
Lihat pada gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal EUR/JPY – Timeframe H4 – 22/2/2018

Harga EUR/JPY terus bearish selepas gagal untuk breakout previus Key Resistance seperi analisis lalu(19/2/18) dan jika diperhatikan ia masih berada di range antara Key Resistance dan Key Support ketika ini.
 EUR/JPY semalam telah membentuk pin bar bearish dan hari ini ia telah bearish hampir 50 pips dan berada di sekitar zone support yang ketara 131.30/80. Jadi, potensi adalah tinggi untuk ia meneruskan bearish secara teknikalnya. Dan jika breakout, EUR/JPY berpotensi untuk terus bearish dan mencapai ke target seterusnya 131.30 atau ke 130.60 atau lebih rendah lagi bagi membentuk new LL.
Walaubagaimanapun, jika ia gagal untuk breakout Key Support Zone ini EUR/JPY akan kembali bullish. Oleh itu, Key Support Zone ini amat penting untuk diperhatikan ketika ini samaada ia akan membentuk buy signal atau breakout untuk terus bearish.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Sentimen Pasaran Semakin Pulih, Arab Saudi Kurangkan Eksport Minyak Pada November

Harga minyak menerus penigkatan tiga hari berturut-turut pada hari Rabu didorong dengan pandangan bahawa pasaran sedang beransur-ansur ke arah keseimbangan selepas bertahun-tahun menghadapi lebihan bekalan.
Pasaran hadapan minyak West Texas Intermediate (WTI) naik 39 sen atau 0.77% kepada $51.31 per tong pada jam 5.30 petang.
Minyak Brent yang menjadi tanda aras minyak di luar US meningkat 34 sen atau 0.60% kepada $56.95
 Harga minyak turut disokong dengan pengumuman Arab Saudi untuk memotong bilangan eksport minyak mereka pada November. Tambahan pula, OPEC dan pengeluar utama lain termasuk Rusia meneruskan usaha mereka untuk mengekang lebihan bekalan dan menstabilkan harga pasaran dengan menghadkan pengeluaran mereka sehingga Mac 2018.
Para pelabur minyak menantikan laporan bulanan OPEC yang akan dikeluarkan pada hari ini dan juga laporan daripada Agensi Tenaga Antarabangsa (IEA) pada hari Khamis berkenaan jangkaan permintaan dan penawaran dalam pasaran minyak.
Sementara itu, penganalisis menjangkakan data bekalan mingguan oleh American Petroleum Institute (API) hari ini akan mengeluarkan bacaan bekalan minyak yang lebih rendah bagi minggu yang berakhir pada 6 Oktober lalu. Antara tumpuan pasaran juga adalah pada laporan oleh U.S. Energy Information Administration (EIA) pada hari Khamis.
Pasaran turut menantikan keputusan Presiden Trump sama ada untuk memasukkan Iran dalam perjanjian nuklear antarabangsa ataupun tidak. Iran merupakan salah satu anggota OPEC dan antara pengeluar utama di kawasan Timur Tengah.


Tersungkur 200 Pips! Mampukah USD/CAD Cemerlang Semula?

Kedudukan raja matawang USD nampaknya sedikit tersungkur dek kerana sentimen pasaran kembali pulih (risk-on) apabila kebanyakan pakar mendapati bahawa jangkitan Omciron tidak lah begitu serius.
Aspek berkenaan sama sekali telah pun menyumbang kepada keghairan pasaran untuk meningkatkan permintaan minyak mentah global yang mana ia telah mewarnai dolar Kanada untuk kekal mengukuh.
Namun dalam pada itu, USD juga mungkin mampu untuk memberi kejutan jika dinilai kepada ucapan hawkish yang disampaikan Federal Reserve (Fed) berkaitan langkah tapering yang ingin disegerakan.
Pergerakan harga pada carta pasangan matawang USD/CAD kelihatan kembali mempamer penurunan hampir 200 pips untuk mencecah semula ke zon 1.28000 setelah mencatat paras tertinggi terbaharu.
Yakni harga telah pun berjaya mencatat rekod terbaharu dalam tempoh 13 minggu pada paras sekitar 1.29600 yang mana ia juga merupakan benteng sokongan paling kebal pada tahun 2019 dan 2020 lalu.
Tetapi pergerakan harga di dagangan awal minggu ini (Isnin) tampaknya seakan sedang menghasilkan rentak kenaikan selepas harga telah mula bergerak di atas paras rintangan Moving Average 50 (MA50).
 Faktor ini tentunya secara tidak langsung akan memberi gambaran awal kepada pelabur untuk harga pada carta USD/CAD kembali mempamer kenaikan agresif yang dijangka akan menguji paras 1.28500.
Keupayaan untuk pergerakan harga mencapai semula ke paras 1.28500 itu sama sekali bakal memberi keyakinan kepada pelabur untuk sekali lagi mencuba zon 1.29000 dalam mengekalkan corak uptrend.
Namun sebaliknya zon RBS (resistance become support) 1.28000 berkemungkinan akan terus menjadi tumpuan andai kata harga kembali meneruskan penurunan seperti yang dipaparkan pada minggu lalu.
Penurunan lebih rendah barangkali bakal menekan harga untuk menjejaki semula ke zon RBS 1.27000 dan jangkaan bahawa pergerakan harga mungkin akan mampu susut sehingga zon sokongan 1.26000.
Lihat gambar carta harga pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


US Dolar Mengukuh, Harga Minyak Jatuh Daripada Paras Tertinggi

Pasaran Matawang
Matawang US dolar kembali mengukuh berbanding yen dalam sesi dagangan Eropah selepas China merencanakan untuk mengurangkan atau memperhentikan pembelian bon.
USD/JPY mengukuh sebanyak 0.25% kepada 111.72 setakat jam 04.40 p.m.
Berdasarkan laporan pada hari Khamis, pembuat dasar pertukaran asing China membuatkan kenyataan berkenaan laporan Beijing yang merencanakan untuk memperlahankan atau memperhentikan pembelian bon adalah salah informasi atau boleh jadi palsu.
Matawang US dolar jatuh melebihi 1% selepas berita itu tersebar.
 Indeks US dolar yang mengukur kekuatan matawang greenback berbanding matawang lain naik 0.17% kepada 92.27 setakat jam 04.40 p.m.
Matawang Euro menyusut berbanding US dolar.
Pasaran Komoditi
Harga minyak jatuh dariapda paras tertinggi 3 tahun pada hari Khamis, walaupun pengeluaran US dan kejatuhan dalam inventori.
Harga minyak mentah US WTI jatuh sebanyak 0.02% kepada $63.56. Harga minyak Brent jatuh sebanyak 0.10% kepada $69.13.
Harga emas masih lagi jatuh berikutan pengukuhan US dolar.


Siri Kenaikan Harga Carta USD/CAD Telah Berakhir?

Momentum pengukuhan US dolar yang pudar di awal minggu ini dilihat turut mematahkan siri kenaikan harga pada carta pasangan mata wang USD/CAD.
Selain itu juga, sentimen positif pasaran minyak global turut menyokong pergerakan mata wang dolar Kanada ekoran minyak mentah merupakan eksport utama Kanada.
Laporan berkenaan perjanjian nuklear Iran yang dihentikan telah mengurangkan kebimbangan dan memberi jangkaan untuk peningkatan terhadap permintaan minyak mentah dalam pasaran.
Justeru, dapat diperhatikan harga pada carta USD/CAD mula membuat penurunan semula di awal minggu ini selepas siri kenaikan harga sebelumnya telah mencapai zon resistance pada 1.24700.
Penurunan harian dicatatkan sekitar 120 pips semalam, harga telah turun dari zon resistance 1.24700 sehingga ke bawah 1.24000 dan juga melepasi paras sokongan Moving Average 50 (MA50) pada rangka masa 1 jam pergerakan harga.
Ini telah memberi isyarat awal untuk perubahan kepada trend penurunan harga semula membuatkan pelabur berwaspada.
 Penurunan yang mungkin terjadi dilihat akan ke paras sekitar 1.22700 untuk menguji zon harga tersebut dahulu sebelum penurunan lebih rendah akan kembali ke zon RBS (resistance become support) sekitar 1.21800.
Namun jika harga berjaya menyambung kenaikan minggu lalu, zon resistance 1.24700-1.25200 akan menjadi zon penting yang akan diuji.
Kenaikan lebih tinggi melepasi zon tersebut akan mencatatkan paras tertinggi harga untuk tempoh dagangan 9 minggu.
Bagi dagangan mata wang Loonie, data jualan runcit Kanada pada Rabu akan diberikan perhatian yang dilihat akan mempengaruhi perubahan nilai harga.
Lihat gambar carta pasangan mata wang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Jobless Claims di Amerika Meningkat 6,000 Orang

Jabatan Buruh US melaporkan peninigkatan jumlah tuntutan faedah/insurans pengagguran (Jobless claims) sebanyak 6,000 kepada 244,000 bagi minggu berakhir pada 17 Februari berbanding minggu sebelum itu yang mencatatkan jumlah 238,000 tuntutan.
Data yang dikeluarkan ini lebih tinggi dari jangkaan penganalisis sebanyak 241,000 jumlah tuntutan pengangguran.
Jobless claims bermaksud jumlah penduduk yang pertama kali membuat permohonan insurans pengangguran. Ia juga dipanggil sebagai Unemployment claims.
Tuntutan atau permohonan faedah pengangguran berada di bawah 300,000 untuk 103 minggu berturut-turut yang paling lama sejak tahun 1970.
Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum. Untuk melihat keadaan optimum dalam pasaran buruh, kadar pengangguran haruslah berada di bawah dan tidak melebihi 5%.
Harus diingat data-data pekerjaan bagi negara seperti US adalah sangat penting bagi menentukan ekonomi US sedang berada dalam keadaan baik ataupun sebaliknya
Sepertimana pasaran memberi perhatian kepada data NFP (non-farm payroll) setiap bulan, data ini juga tidak kurang pentingnya kerana ia juga menggambarkan keadaan pasaran buruh semasa di US.


Sentimen Semasa Masih Berisiko, USD Pamer Pemulihan Pada Sesi Eropah

Matawang dolar USD mempamerkan peningkatan pada dagangan sesi Eropah berbanding kumpulan matawang utama lain dengan indeks dolar meningkat kepada 97.85.
Dagangan dolar USD diniagakan meningkat berbanding yen selepas mengalami penyusutan disebabkan oleh perkembangan terbaru dalam rundingan dagangan AS dan China.
Sentimen pasaran kekal berhati-hati berikutan keyakinan untuk melihat dua ekonomi terbesar dunia itu menamatkan pertikaian perdagangan, semakin memudar. China telah menyatakan keraguannya untuk mencapai perjanjian dengan AS setelah terkesan dengan kenyataan Trump mengenai pembatalan tarif.
Pasaran juga turut tertumpu kepada laporan minit mesyuarat Federal Reserve (Fed) AS yang akan dikeluarkan pada Khamis ini untuk mencari lebih banyak petunjuk mengenai dasar monetari daripada Fed selepas ini.
 Sementara itu, dagangan pound mengukuh berbanding kebanyakan matawang utama dengan diniagakan di sekitar paras 1.2950 berbanding dolar USD disokong oleh beberapa perkembangan menjelang pilihan raya UK pada Disember ini.
Perdana Menteri UK Boris Johnson dan pemimpin Parti Buruh Jeremy Corbyn dilaporkan akan berhadapan antara satu sama lain dalam perdebatan televisyen pada hari ini dengan tinjauan terus menunjukkan keputusan yang memihak kepada parti pimpinan PM Johnson.
Di sisi lain, dagangan dolar Australia kembali menunjukkan pemulihan selepas menyusut berikutan Reserve Bank of Australia (RBA) menerbitkan laporan minit mesyuaratnya yang memperlihatkan bahawa akan ada pemotongan kadar faedah selanjutnya selepas ini.
RBA dilaporkan telah mempertimbangkan untuk pemotongan kadar pada November tetapi keputusan itu ditangguhkan selepas mengambil kira kesan negatif yang terjadi disebabkan oleh kadar faedah yang rendah.


Kenapa EUR/USD Tak Dapat Teruskan Penurunan Lebih Rendah?

Momentum penurunan harga pada carta EUR/USD pada Isnin lalu dilihat gagal untuk dikekalkan pada Selasa susulan beberapa faktor yang dilihat mengganggu pengukuhan US dolar.
Sentimen pasaran risk-on dinilai pelabur ekoran kebimbangan terhadap penularan Omicron yang semakin mereda, berkemungkinan sedikit mengurangkan tarikan terhadap mata wang safe-haven termasuk US dolar.
Selain itu, tumpuan pada terbitan data PMI pembuatan Amerika Syarikat (AS) tinjauan ISM yang mencatatkan angka menurun turut memperlihatkan reaksi awal pasaran terhadap penyusutan US dolar di awal sesi New York semalam.
Namun pada penghujung sesi, US dolar kembali dilihat bergerak baik semula.

Pada carta EUR/USD, harga dilihat cuba membuat penurunan pada sesi Eropah semalam, namun belum sempat menyentuh paras 1.12700, harga meningkat semula di awal sesi New York susulan penyusutan US dolar.
Pandangan teknikal, harga masih bergerak dalam trend bearish ekoran pergerakan harga berada di bawah paras halangan Moving Average 50 (MA50) pada rangka masa 1 jam pada carta EUR/USD.
 Penurunan lebih rendah dijangkakan akan menuju zon sokongan pada 1.12500 yang menjadi zon penting menyokong kenaikan harga beberapa minggu pada penghujung 2021 lalu.
Dan penurunan lebih rendah bakal menguji zon support utama pada 2021 iaitu 1.12000 yang menjadi zon terendah dicecah.
Namun jika harga kembali memberi isyarat awal untuk perubahan trend bullish, zon rintangan pada 1.14000 masih menjadi tumpuan untuk diuji selepas kenaikan pada minggu lalu gagal menembusinya.
Melepasi paras tersebut akan mendorong kenaikan terbaru ke paras jangkaan sekitar 1.14500 sekaligus mencatatkan paras ketinggian terbaru 7 minggu.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Hubungan US-UK Semakin Terjejas – Trump Mengkritik Theresa May

Sebelum ini Trump pernah menyatakan bahawa beliau menyukai penampilan politik Theresa May jika dibandingkan Ronald Reagan dan Margaret Thatcher. Namun nampaknya kini perbandingan tersebut mungkin sudah terbatal.
Pada hari Jumaat, Presiden Donald Trump telah mengkritik keras Perdana Menteri UK Theresa May dengan mengatakan Brexit mungkin dapat “membunuh” prospek perdagangan bebas dengan US.
Trump juga mengatakan bahawa pemimpin, yang undur diri daripada barisan pimpinan menunjukkan kempimpinan May yang berkocak.
 Mengenai isu Brexit hal ini dapat membawa kepada kemungkinan bahawa UK tidak akan memiliki kerja sama perdagangan dengan US, jika pelan Brexit diteruskan.
Dalam pernyataan Trump dalam sebuah wawancara dengan The Sun “Jika mereka (pemimpin UK) melakukan perjanjian seperti tersebut, kami akan lebih memilih untuk berurusan dengan Kesatuan Eropah berbanding dengan UK, jadi hal ini mungkin akan membatalkan perjanjian tersebut,” katanya.
Setakat ini belum boleh menyatakan apa-apa kesimpulan terhadap kunjungan Trump ke UK selama empat hari yang bermula pada Khamis.
Walaubagaimanapun terdapat laporan melalui BBC, bahawa Trump mengaku sudah berbicara dengan May tentang bagaimana untuk menguruskan perjanjian Brexit. “Saya telah beritahu kepada Theresa May bagaimana melakukannya, tetapi beliau tidak setuju. Beliau tidak mendengarkan saya malah memilih jalan yang berbeza”.


Susah Nak Lepas Paras $1900, GOLD Bakal Terperosok Lagi

Pergerakan harga emas masih perlahan di sekitar paras $1900 dengan ketidaktentuan terus melanda pasaran yang turut mempengaruhi nilai logam berharga tersebut.
Khususnya dipengaruhi oleh nilai dagangan matawang US dolar, perkembangan pakej rangsangan ekonomi Amerika Syarikat (AS) masih menjadi tumpuan utama pelabur.
Jika diperhatikan pergerakan harga emas pada carta XAU/USD, harga telah pamerkan penurunan ketara pada Selasa lalu namun kembali meningkat semula di atas paras 1900.00 dan menguji paras halangan dinamik Moving Average 50 (MA50) pada rangka masa 1 jam pergerakan harga.
Pada dagangan hari ini (Khamis), harga emas bergerak di bawah paras 1900.00 selepas harga gagal meneruskan ke paras lebih tinggi apabila tidak berjaya melepasi paras 1900.00 tersebut.
Sentimen pasaran yang masih berisiko dengan beberapa faktor seperti perkembangan vaksin serta risiko ketegangan hubungan dagang AS-China akan memberi sokongan terhadap dagangan US dolar dan turut menekan harga emas.
 Jika paras 1900.00 gagal dilepasi hari ini, penurunan lebih rendah harga akan dijangkakan sehingga ke paras 1875.00 untuk harga menguji zon RBS (resistance become support) tersebut.
Penurunan lebih rendah yang diteruskan seterusnya akan menuju ke zon support sekitar 1850.00.
Sebaliknya jika harga berjaya melonjak di atas paras 1900.00, zon SBR (support become resistance) sekitar 1910.00 akan diuji sebelum harga meneruskan kenaikan menguji paras ketinggian mingguan sekitar 1930.00
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Minit ECB: Perubahan Dalam Komunikasi ECB Pada Awal 2018

Minit mesyuarat Bank Pusat Eropah (European Central Bank) Disember lalu menunjukkan ahli-ahli ECB melihat risiko positif kepada ekonomi ketika ini mungkin memerlukan perubahan panduan (guidance) secara beransur-ansur pada awal 2018.
Bulan lau, ECB mengekalkan kadar faedahnya di mana pada mesyuarat sebelum itu pengurangan amaun pembelian bon juga telah diumumkan. Pengurangan pembelian bon kepada 30 billion Euro bermula pada Januari tahun ini sehingga akhir September atau lebih daripada itu jika perlu.
“Risiko dalam aktiviti ekonomi dinilai kekal stabil secara keseluruhan, dengan risiko yang lebih bersifat ke atas dalam masa terdekat,” seperti yang dilaporkan dalam minit mesyuarat.
“Ketidaktentuan geopolitik, dan juga ketidaktentuan polisi di beberapa ekonomi utama, terus memberi risiko ke bawah kepada ekonomi, seperti ditunjukkan oleh dokumen tersebut, namun beberapa ahli melihat risiko itu semakin berkurangan.
 Pembuat polisi ECB kekal berhati-hati dengan inflasi tetapi menyatakan terdapat tanda-tanda positif oleh dinamika kadar gaji di beberapa negara Zon Eropah.
“Secara keseluruhan, ahli-ahli ECB bersetuju dengan polisi monetari semasa.”
Beberapa ahli berpendapat  komunikasi di masa hadapan perlu diubah secara beransur-ansur.
Dengan ini, kita berkemungkinan akan melihat perubahan panduan (guidance) dalam komunikasi ECB tentang polisi monetari khusunya program pembelian bon ketika ini pada awal tahun 2018.


Pertumbuhan Ekonomi Australia Meningkat Lebih Dari Jangkaan

Pertumbuhan ekonomi Australia dianggap sebagai perlahan pada suku pertama 2017 berikutan kelemahan perdagangan dan pelaburan yang sedikit memburukkan jangkaan perkembangan ekonomi di masa hadapan.
Keluaran Dalam Negara Kasar, KDNK (Gross Domestic Product, GDP) seperti yang dikeluarkan oleh Biro Statistik Negara melaporkan peningkatan 0.3% pada suku pertama selepas meningkat 1.1% pada suku keempat 2016. Bacaan kali ini melebihi jangkaan pasaran dengan kenaikan 0.2%.
Dari segi tahunan, pertumbuhan GDP meningkat 1.7% berbanding suku keempat yang merekod kenaikan 2.4%.
 17 daripada 20 industri yang termasuk dalam pengiraan GDP merekod pertumbuhan. Perbelanjaan penggunaan pula meningkat 0.6%. Eksport bersih merosot 0.7% di mana pelaburan jatuh 4.4%.
Penganalisis telah menjangkakan kelemahan data pada suku pertama selepas melihat data akaun semasa merekod kejatuhan mendadak dalam komponen eksport. Data akaun semasa ini dikeluarkan pada Selasa di mana eksport adalah faktor utama kejatuhan pengeluaran negara pada suku pertama.
Walaubagaimanapun, kenaikan dalam GDP adalah satu isyarat baik kepada pembuat polisi selepas ekonomi meleset pada suku ketiga.  Dengan dua kenaikan berturut-turut dalam pertumbuhan ekonomi, ekonomi dilihat sebagai berada di landasannya.
Sebelum ini pada Selasa, bank pusat (RBA) mengekalkan kadar faedahnya di paras 1.50%. Kadar faedah ini tidak diubah sejak sembilan mesyuarat sebelum ini iaitu pada Ogos 2016. Kadar faedah dijangka terus berada di paras rendah sehingga hujung tahun ini.


Ulasan Pergerakan Pasaran Tukaran Matawang Sepanjang Minggu Ini (04 Sept – 08 Sept)

US dolar menamatkan minggu ini dengan melemah berbanding majoriti matawang dunia, ditekan oleh banyak faktor termasuk bencana alam. Selepas ribut Harvey yang membadai Texas pada Ogos, kini ribut Irma pula menjadi kebimbangan sesetengah pemain pasaran khususnya di selatan Amerika Syarikat.
Selain daripada faktor bencana yang menekan US dolar,faktor polisi dan politik juga tidak dapat dinafikan. Antaranya ialah risiko siling hutang kerajaan Amerika Syarikat yang mencapai had nya. Apa yang menjadi kebimbangan ialah jika kerajaan kehabisan dana dan tidak dapat menunaikan tanggungjawabnya di dalam operasi pentadbiran kerajaan termasuklah membayar hutang. Namun, Kongres hanya meluluskan siling hutang Amerika sehingga Disember ini sahaja.
Risiko geopolitik dengan Korea Utara juga masih belum dapat jalan penyelesaian dengan kebimbangan pasaran terhadap perkara ini akan terus kekal. Setakat ini, belum ada usaha yang konkrit antara kuasa besar dunia dalam menyelesaikan perkara ini dan ia dijangka mengambil masa yang agak lama dengan kedegilan Korea Utara yang terus membuat ujian peluru berpandu. Anda pasti perasan, apabila Korea melancarkan ujian senjatanya, pastinya ia juga mempengaruhi pasaran terutamanya US dolar itu sendiri dan aset safe-haven.
Kenaikan kadar faedah The Fed pada Disember pula semakin diragui dengan siri data-data ekonomi terutamanya inflasi yang terus menurun. Yang terbaru, beberapa ahli The Fed yang mengundi di dalam FOMC memberikan komen ‘dovish’ terhadap polisi dan ini seterusnya telah menyebabkan pasaran hadapan Fed Fund Future semakin menunjukkan kebarangkalian yang kecil bagi kenaikan kadar faedah Disember.
Tiga daripada bank pusat utama dunia juga bermesyuarat pada minggu ini iaitu RBA, ECB  dan BoC. Ulasan untuk ketiga-tiga bank pusat ini telah dihuraikan seperti di bawah.
Sebelum kita meneruskan kepada ulasan kalendar ekonomi sepanjang minggu ini kita lihat dahulu julat pergerakan pasangan matawang utama dunia pada minggu ini dan minggu lepas untuk melihat perbezaan antara kedua-dua tempoh ini.

28 Ogos – 01 Sept
04 Sept – 08 Sept

Eur/Usd- jatuh 247 pip
Eur/Usd- naik 224 pip

Usd/Jpy– naik 240 pip
Usd/Jpy– jatuh 261 pip

Gbp/Usd– sideway 142 pip
Gbp/Usd– naik 315 pip

Usd/Chf- naik 250 pip
Usd/Chf- jatuh 198 pip

Usd/Cad– jatuh 323 pip
Usd/Cad– jatuh 365 pip

Aud/Usd– naik 125 pip
Aud/Usd– naik 183 pip

Nzd/Usd– jatuh 167 pip
Nzd/Usd– naik 193 pip

Tanpa membuang masa lagi, mari kita lihat ulasan keseluruhan pasaran sepanjang minggu ini.

Penetapan polisi monetari ECB (Khamis)

Berikut merupakan antara komen Draghi dalam sidang media:
Kadar tukaran bukanlah sasaran polisi bank pusat, namun ia penting untuk pertumbuhan ekonomi dan inflaasi. Mario Draghi bagaimanapun kekal yakin dengan pertumbuhan ekonomi dalam sidang media pada Khamis. Unjuran oleh staf ECB menunjukkan tiada perubahan pada 2018 dan 2019 dengan pertumbuhan 2017 dinaikkan. Untuk inflasi 2017, unjuran masih dikekalkan 1.5% dengan dua tahun ke depan masing-masing diturunkan.
Apa yang paling penting adalah beliau memberikan panduan bahawa lebih banyak keputusan tentang pelonggaran kuantitatif akan dibuat pada Oktober.
Secara keseluruhan, komen Draghi dan Constancio terhadap pelonggaran kuantitatif (QE) adalah sejajar dengan jangkaan tetapi tiada komen yang jelas terhadap pengukuhan matawang euro dan juga sedikit keraguan kepada penurunan ramalan inflasi pada 2018 dan 2019.

Penetapan polisi monetari Bank of Canada (Rabu)

BoC membuat kejutan dengan menaikkan kadar faedah dua kali berturut-turut pada Rabu. Antara kenyataan bank pusat adalah:
 Data-data ekonomi sejak akhir-akhir ini semakin kukuh daripada jangkaan dan menyokong pendirian bank pusat bahawa pertumbuhan semakin menyeluruh dan boleh bertahan dengan sendirinya (self-sustaining).
Perbelanjaan pengguna kekal kukuh yang disokong oleh pasaran pekerjaan yang semakin baik dan juga pertumbuhan pendapatan. Selain itu, terdapat kekuatan yang semakin menyeluruh dalam pelaburan perniagaan dan eksport.

Penetapan polisi monetari RBA (Selasa)

RBA mengakui bahawa kadar pertumbuhan pendapatan yang lemah mungkin akan berterusan di masa hadapan di samping kadar inflasi yang masih rendah. Penggubal polisi juga menjangkakan matawang Aussie yang menguat akan terus menekan harga daripada naik buat masa ini.

Ucapan Fed Brainard (Selasa)

Inflasi jatuh jauh di bawah sasaran, oleh itu The Fed patut berhati-hati untuk menaikkan kadar faedah sehinggalah bank pusat benar-benar yakin ia akan naik semula, kata Fed Brainard pada Selasa. Dalam ucapannya, beliau menegaskan kelemahan data telah menolak inflasi-teras kepada 1.4%, kata Brainard.

Data PMI sektor- perkhidmatan UK (Selasa)

Sektor perkhidmatan perlahan pasa Ogos yang ditunjukkan oleh data PMI sektor perkhidmatan merosot daripada 53.8 kepada 53.2. Terdapat tekanan ke atas kepada kos dengan harga input meningkat ke paras tertinggi enam bulan lalu. Caj perkhidmatan juga meningkat ke paras tertinggi sejak April di mana halangan kapasiti (capacity constraint) cenderung memberi tekanan ke atas kepada harga.

Data pertumbuhan ekonomi Australia (Rabu)

GDP berkembang 0.8% pada suku tahun kedua, selepas meningkat 0.3% pada suku tahun pertama (Januari hingga Mac). Bacaan tersebut mengikut jangkaan penganalisis pasaran. Pada unjuran tahun ke tahun, ekonomi telah berkembang 1.8% berbanding 1.7% pada suku tahun pertama. Perbelanjaan isi rumah juga meningkat 0.7% manakala barangan dan perkhidmatan eksport pula naik 2.7% bagi suku tahun kedua.

Data PMI sektor- perkhidmatan US (Rabu)

Indeks sektor perkhidmatan US (ISM non-manufacturing index) meningkat kepada 55.3 pada Ogos daripada 53.9 sebelum ini, namun catatan kali ini rendah daripada ramalan 55.6. 15 daripada 18 industri dalam sektor perkhidmatan US merekodkan pertumbuhan pada Ogos dan majoriti responden optimis dengan keadaan perniagaan di masa hadapan.

Data pekerjaan Kanada (Jumaat)

Tambahan pekerjaan sebanyak 22,000 pada Ogos yang mana lebih tinggi daripada jangkaan 18,000 dan melebihi jumlah yang dicatatkan pada Julai iaitu 10,900.
Walaubagaimanapun, pekerjaan sepenuh-masa jatuh mendadak sebanyak 88,100 berbanding kenaikan 35,100 sebelum ini. Pekerjaan separuh-masa pula menambah sebanyak 110,000 pekerjaan berbanding 24,300 yang dicatatkan pada Julai.


Sektor Swasta di US Menambah 153,000 Pekerjaan Pada Disember

Data ADP non-farm payroll yang dikeluarkan sebentar tadi mencatatkan tambahan sebanyak 153,000 pekerjaan baru dalam sektor swasta. Data ini kurang daripada jangkaan sebanyak 171,000 dan data bulan sebelum iaitu 215,000 tambahan pekerjaan baru dalam sektor swasta.
ADP non-farm payroll ialah data yang menunjukkan perubahan tenaga kerja di US yang hanya melibatkan sektor swasta. Data ini dikeluarkan oleh ADP (Automatic Data Processing, Inc).
Data yang dikeluarkan ini adalah bacaan kedua terendah sejak bulan Jun yang lalu, dan bacaan ini jauh lebih rendah berbanding bulan sama tahun 2015 yang mencatatkan tambahan pekerjaan sebanyak 304,000.
Sektor pembuatan mencatatkan peyusutan tertinggi jika dibandingakan dengan sektor lain dengan pengurangan pekerjaan sebanyak 9,000 diikuti oleh sektor maklumat dan carigali.
 Manakala penyumbang tertinggi kepada pertambahan pekerjaan ialah sektor perdagangan/pengangkutan dengan 82,000 pekerjaan, diikuti oleh pendidikan/kesihatan dan perkhidmatan perniagaan.
Diingatkan kepada para pembaca bahawa pada esok hari, laporan Non-Farm Payroll untuk bulan Disember akan dikeluarkan pada pukul 9.30 malam. Data NFP merupakan data pekerjaan yang paling ditunggu-tunggu setiap bulan kerana impaknya yang begitu tinggi kepada pasaran.
Data NFP juga akan menjadi tumpuan The Federal Reserve sebagai petunjuk sebelum penetapan kadar pada bulan hadapan.

PROMO!!
Dapatkan Segera Pakej MoshedFX Ultimate Trader Mastery – Klik Sini
Gunakan Kupon : NFP150
Jimat extra RM150 + Diskaun 40% = Total Jimat RM700 dari harga asal
Promo tamat 6 Jan 2017 tepat jam 11:59PM. Cepat!


Pound Memandang Data Pembinaan PMI Hanya Sebelah Mata!

Pound kekal tidak mempedulikan data pembinaan PMI walaupun angka yang direkodkan jauh melepasi ramalan awal iaitu 49.2 berbanding 44.2.
Matawang ini direkod tenang walaupun data pembinaan PMI melepasi ramalan sebelumnya.
Lonjakan data pembinaan PMI menyokong pengukuhan GBP/USD ketahap yang lebih tinggi.
 GBP/USD, 30 minit
Dalam sesi seterusnya, kenaikan pair ini disokong oleh NFP yang dijangka bakal menambah 180,000 pekerjaan bagi bulan Ogos.
Kebanyakan Matawang Sesi Ini Seakan Kaku Untuk Meneruskan Pergerakan Gara-Gara NFP!


GBP/USD Belum Penat Mendaki, Harga Rekod Paras Tertinggi 8 Minggu!

Pergerakan harga pada carta pasangan mata wang GBP/USD semalam terus menggembirakan pelabur Pound apabila mencatatkan paras ketinggian terbaru lagi untuk tempoh dagangan 8 minggu!
US dolar bergerak lemah sehingga ke awal sesi New York semalam dengan pasaran tidak memberi reaksi terhadap terbitan laporan data pekerjaan ADP NFP Amerika Syarikat (AS) yang meningkat lebih tinggi berbanding jangkaan penurunan.
Reaksi pelabur dilihat selepas laporan minit mesyuarat FOMC diterbitkan pada awal pagi ini menyaksikan US dolar kembali papar pengukuhan semula.

Sebelum harga susut sehingga bersambung ke awal sesi Asia pagi ini (Khamis), harga terlebih dahulu mencapai paras ketinggian terbaru di awal sesi New York semalam ke paras 1.36000.
Trend bullish harga dilihat diteruskan semula meleset berbanding jangkaan untuk trend penurunan harga bermula pada awal minggu.
 Penurunan harga pada sesi Asia pagi ini (Khamis) akan dinilai sama ada paras sokongan Moving Average 50 (MA50) pada rangka masa 1 jam berjaya menyokong lonjakan semula harga.
Kenaikan harga yang terus mengatasi ketinggian yang dicapai semalam, berkemungkinan akan mencapai zon rintangan 1.36500 yang pernah menjadi tumpuan pada dagangan November lalu.
Untuk memberi isyarat awal perubahan trend bearish, paras tumpuan yang bakal diuji adalah pada 1.35000 sebelum ke paras terendah mingguan yang dicecah pada Isnin lalu sekitar 1.34300.
Penurunan lebih rendah harga akan menuju pula zon sokongan 1.34000 dan zon RBS (resistance become support) 1.33500.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Tembus $2,000, Emas Junam Ke Paras Terendah 2 Minggu!

Jelas penurunan nilai berlaku pada dagangan emas semalam yang susut lebih rendah di bawah paras harga $2,000 susulan pengukuhan oleh US dolar.
Beberapa faktor dinilai sedang memberi sokongan terhadap US dolar dan pada waktu yang sama telah menekan harga emas semakin jatuh.
Selain hasil perbendaharaan 10-tahun Amerika Syarikat (AS) yang meningkat semula, data jualan runcit AS diterbitkan di sesi New York semalam mencatatkan peningkatan bulanan yang positif pada April.
Selain itu juga, US dolar mendapat sokongan daripada kenyataan bernada hawkish oleh beberapa Presiden Federal Reserve (Fed) yang berpandangan bahawa langkah pengetatan dasar masih perlu diteruskan lagi.
Pengukuhan jelas US dolar di sesi New York telah mengheret harga emas jatuh ke paras terendah terbaru 2 minggu.
Dapat diperhatikan pada carta XAU/USD yang mengukur nilai emas berbanding US dolar, harga yang menjunam menembusi paras 2000.00 telah mencecah sekitar 1986.00.
Pelabur pada sesi sebelumnya lagi telah bersedia dengan isyarat bearish apabila harga mula bergerak di bawah paras Moving Average 50 (MA50) pada rangka masa 1 jam di carta XAU/USD tersebut.
 Pergerakan harga yang bersambung pada hari ini (Rabu) perlahan sekitar 1990.00 di sesi Asia hingga ke sesi Eropah.
Penurunan lebih rendah dijangka akan diteruskan pada sesi berikutnya menuju sekitar 1970.00 dahulu yang telah menjadi zon sokongan harga pada dagangan beberapa minggu kebelakangan ini.
Jika penurunan diteruskan, harga dilihat akan singgah ke zon tumpuan 1950.00 dan reaksi harga pada zon tersebut akan diberikan perhatian oleh pelabur untuk petunjuk pergerakan selanjutnya.
Sementara, jika lonjakan harga berlaku semula melepasi paras 2000.00, halangan MA50 juga dilihat akan ditembusi sekaligus mencetus jangkaan untuk perubahan bagi arah harga semula.
Seterusnya kenaikan bakal diteruskan ke zon 2030.00 sebelum harga mencapai ke paras 2050.00 yang hampir disentuh minggu lalu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Model Ekonomi Semasa Gagal Kesan Faktor Kemelesetan Secara Keseluruhan

Gabenor Bank of Canada (BoC) Stephen Poloz menyatakan dalam ucapannya pagi tadi bahawa pendekatan bank pusat dalam membuat ramalan ekonomi perlu diubah, berikutan model yang digunakan pada masa ini sukar untuk menjelaskan krisis utama yang dihadapi ekonomi.
Dalam ucapannya di ‘University of Alberta School of Business’, Gabenor Poloz mengatakan model ekonomi semasa hanya memberikan gambaran yang kecil kepada faktor penyebab kemelesetan ekonomi. Beliau memberi contoh tempoh 2007-2009 sebagai tempoh yang gagal dijelaskan oleh model ekonomi yang digunakan.
Ekonomi Kanada menghadapi krisis ekonomi lebih baik dari jiran-jiran sekitarnya seperti US dan Mexico, tetapi kemelesetan yang berlaku sebelum ini masih menghantui dengan masalah ‘excess capacity‘ dan sasaran inflasi yang masih belum dicapai.
 Harga pengguna naik 1.5% dalam masa 12 bulan sehingga Disember, naik 1.2% pada November. Inflasi juga masih di bawah paras sasaran 2% sejak 11 bulan lalu.
Pertumbuhan ekonomi Kanada dilihat sukar meningkat berikutan kejatuhan harga komoditi memberi kesan negatif kepada ekonomi yang berorientasikan eksport ini. Pertumbuhan (GDP) pada November menunjukkan isyarat positif dengan kenaikan 0.4% berbanding kejatuhan pada bulan sebelum itu.
Dolar Kanada pagi tadi menguat ke paras tertinggi sejak beberapa minggu lepas berbanding US dolar.
Bank Pusat Kanada ini mengekalkan kadar faedahnya pada Januari tetapi menunjukkan kebarangkalian kepada pelonggaran polisi jika diperlukan. Mesyuarat seterusnya akan berlangsung pada 1 Mac ini.


Sentimen Semasa Pasaran Forex : Yen Kekal Matawang Terkuat, GBP Paling Lemah

Matawang Euro dan Sterling (GBP) ketika ini hampir dengan paras terendah lima bulan yang lalu selepas tertekan disebabkan data-data ekonomi yang meleset daripada jangkaan pasaran. Pasaran ketika ini sedang menunggu isyarat terbaru yang akan diberikan oleh The Federal Reserve dalam minit mesyuarat yang akan dikeluarkan pada pukul 2 pagi Khamis.
Indeks US dollar yang mengukur kekuatan matawang greenback berbanding matawang utama yang lain naik sehingga 0.45% setakat pada pukul 8.44 malam.
Major pair EUR/USD membuat penurunan sebanyak 0.65% dengan GBP/USD jatuh sebanyak 0.86%. USD/JPY pula susut 0.86%, USD/CAD naik 0.69% dengan USD/CHF membuat penurunan sebanyak 0.10%. AUD/USD dan NZD/USD masing-masing merekodkan kejatuhan sebanyak 0.50% dan 0.58%.
 Matawang paling kuat setakat ini adalah Yen, manakala matawang paling lemah adalah GBP dan CAD. Dengan menggabungkan matawang paling kuat dan lemah, pair CAD/JPY dan GBP/JPY masing-masing merekodkan kejatuhan yang besar sebanyak 150 pip (1.57%) dan 300 pip (1.69%).
Kekuatan matawang Yen berterusan sejak sesi Asia sehingga menjelang pembukaan sesi New York dengan pasaran masih bimbang dengan perkembangan rundingan dagangan AS-China. Selain itu, satu perkara lagi yang memburukkan sentimen adalah isu Korea Utara di mana Trump berkata terdapat peluang yang besar rundingan beliau dengan Kim Jong Un tidak akan berlaku pada 12 Jun.
Matawang CAD pula tertekan disebabkan kejatuhan harga minyak mentah dengan kebimbangan pasaran terhadap rundingan NAFTA masih berlanjutan. Harga minyak mentah jatuh pada Rabu selepas laporan bahawa OPEC berkemungkinan akan meningkatkan pengeluaran seawal Jun. Kebimbangan terhadap isu bekalan dari Iran dan Venezuela menimbulkan spekulasi bahawa OPEC berkemungkinan meningkatkan pengeluarannya, menurut Reuters.
Akhir sekali, kejatuhan matawang Euro dan GBP masing-masing disebabkan oleh data yang meleset daripada jangkaan pada pasaran petang tadi.


Pelabur NZD Tepuk Tangan, RBNZ Tepati Ramalan

Seperti dijangkakan secara meluas, Bank Pusat New Zealand (RBNZ) memutuskan untuk menaikkan kadar faedah sebanyak 25 mata asas kepada 1.00% dalam mesyuarat polisi yang diadakan pada sesi Asia.
Dolar New Zealand melonjak susulan keputusan ini, membawanya 0.6% lebih tinggi berbanding US dolar untuk diperdagangkan pada sekitar harga 0.6730.
Ini merupakan kenaikan kali ketiga berturut-turut dibuat oleh RBNZ bagi mengekang tekanan inflasi yang semakin meningkat seiring dengan kelonggaran sekatan Covid-19 dan lonjakan harga perumahan di New Zealand.
Kenyataan daripada bank pusat membuatkan pelabur lebih optimis selepas para penggubal dasar menyatakan bahawa mereka bertindak lebih agresif dalam membuat pengetatan dasar monetarinya bagi memerangi inflasi.
 Kadar inflasi New Zealand telah melonjak ke paras tertinggi 30 tahun pada suku akhir 2021, menyebabkan pelabur terus meletakkan jangkaan bahawa bank pusat akan membendungnya dengan pengetatan.
Sehubungan dengan itu, RBNZ akan memulakan pengurangan secara beransur-ansur terhadap pegangan bonnya di bawah program Pembelian Aset Berskala Besar (LSAP).
Namun, RBNZ menjangkkan inflasi tahunan akan memuncak pada awal 2022 sebelum berkurangan sepanjang tahun ini dan kembali ke julat sasarannya pada pertengahan 2023.
Walaupun begitu, penggubal dasar masih menyedari bahawa penularan varian Omicron akan terus mengganggu aktiviti ekonomi negara dan menjejaskan keyakinan pengguna serta pelabur dalam jangka pendek.


GBP/USD Tepati Jangkaan Untuk Pamer Penurunan Harga

Sudah menepati jangkaan para penganalisis, Pound Sterling terus mengalami susut nilai susulan pengumuman lanjutan sekatan pergerakan di UK sehingga 19 Julai disebabkan kebimbangan penularan varian Covid-19 Delta yang menjejaskan rancangan pembukaan ekonomi.

Seperti yang diperhatikan pergerakan harga pada carta pasangan mata wang GBP/USD semalam, harga telah membuat penurunan lebih rendah melepasi paras sokongan minggu lalu.
Walaupun pergerakan US dolar dilihat masih tidak stabil sementara pelabur nantikan keputusan mesyuarat FOMC, kelemahan Pound menjadi faktor mendorong harga turun lebih rendah.
Trend bearish harga lebih jelas dilihat apabila harga terus bergerak di bawah paras halangan Moving Average 50 (MA50) pada rangka masa 1 jam di carta GBP/USD.
Setelah mencecah paras terendah harian semalam sekitar 1.40340, penurunan lebih rendah akan dijangkakan menuju paras sokongan 1.4000 yang berada pada zon RBS (resistance becomes support).
 Paras ini juga telah berjaya menyokong kenaikan harga ketika penurunan pada dagangan Mei lalu.
Namun jika zon tersebut berjaya ditembusi, harga yang meneruskan penurunan akan menuju ke paras tumpuan seterusnya sekitar 1.39200.
Sekiranya harga berjaya melonjak semula di atas paras 1.41000 dan melepasi halangan MA50, penganalisis menjangkakan kenaikan harga akan menuju semula ke zon rintangan 1.42000 yang menjadi tumpuan sebelum ini.
Melepasi zon tersebut akan melihatkan harga mencatatkan paras ketinggian terbaru ke paras sasaran 1.43000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


US Dollar Matawang Terkuat Pada Awal Dagangan Minggu Ini

US dollar bergerak mendatar pada Isnin berbanding beberapa matawang yang lain selepas jatuh dari paras tertinggi empat bulan yang lalu. Penurunan ini banyak ditekan oleh kejatuhan Hasil-Bon 10-Tahun Kerajaan AS (US10-year Treasury Yields) pada minggu lalu.
Indeks US dollar yang mengukur kekuatan matawang greenback berbanding enam matawang lain membuat penurunan 0.04% setakat pada pukul 3.09 petang.
US dollar adalah salah satu matawang yang paling banyak merekod keuntungan pada minggu lalu dengan ia mencatat kenaikan berbanding NZD, GBP, Euro, CHF, Yen, AUD dan CAD.
 Indeks US dollar pula membuat kenaikan sehingga 1.3% pada minggu lalu yang merupakan kenaikan tertinggi dalam tempoh dua bulan selepas kenaikan Hasil-Bon 10-Tahun Kerajaan AS melepasi pasras 3.0%.
Major pair EUR/USD jatuh 0.04% dengan GBP/USD jatuh 0.11%. USD/JPY pula naik 0.18%, USD/CAD naik 0.17% dan USD/CHF naik 0.03%. AUD/USD dan NZD/USD masing-masing merekodkan penurunan 0.34% dan jatuh 0.25% setakat ini.
Matawang paling kuat setakat ini adalah USD dan CHF, manakala matawang paling lemah adalah AUD. Dengan menggabungkan matawang paling kuat dan lemah, pair AUD/USD dan AUD/CHF masing-masing jatuh sebanyak 0.33% dan 0.31% setakat ini.
Minggu ini ada banyak news besar yang perlu diberi perhatian oleh pasaran. Terlebih dahulu pasaran akan meneliti pengumuman FOMC pada pukul 2 pagi Khamis dan seterusnya data NFP pada Jumaat.


Pergerakan Pasaran Tukaran Matawang Forex Setakat Petang Ini

US dolar didagang di paras tertinggi dua bulan lalu berbanding Yen pada Isnin selepas tambahan pekerjaan US melebihi jangkaan pasaran Jumaat lalu.
Usd/Jpy naik 0.32% kepada 114.27 setakat pukul 3.31 pm pada Isnin yang merupakan paras tertinggi sejak 11 Mei.
Data Non-Fram Payroll (NFP) menambah 222,000 pekerjaan bulan lalu seperti yang dilaporkan oleh Jabatan Buruh US berbanding jangkaan 175,000.
Peningkatan kukuh dalam jumlah pekerjaan bukan perladangan memastikan kesihatan ekonomi Amerika Syarikat yang kukuh bagi bank pusat meneruskan normalisasi polisi monetari.
The Fed telah menaikkan kadar faedah pada mesyuarat Jun yang merupakan kenaikan kali ketiga dalam jangka masa enam bulan. Namun, masih ada kebimbangan terhadap inflasi yang masih sukar meningkat.
 Dalam perkembangan lain, data di Jepun pada Isnin menunjukkan tempahan mesin jatuh buat kali pertama dalam lapan bulan pada Mei. Hal ini meningkatkan keraguan terhadap pemulihan ekonomi global yang berkemungkinan kehilangan momentum.
Gabenor Kuroda dalam ucapannya menegaskan bahawa bank pusat akan mengekalkan rangsangan terhadap ekonomi sehingga sasaran inflasi 2% dicapai.
Indeks US dolar yang mengukur kekuatan matawang greenback berbanding enam matawang lain stabil di sekitar 95.81, hanya naik 0.03% pada Isnin.
Eur/Usd tidak berubah setakat pukul 3.41 pm di sekitar 1.399. Matawang tunggal ini naik 0.31% setakat ini dan berada di sekitar 130.29.
Sterling juga tidak banyak berubah dengan Gbp/Usd susut 0.05% dan berada di sekitar 1.2885 setakat pukul 3.44 pm.
Loonie mengukuh pada Jumaat selepas data pekerjaan Kanada mengukuh lebih dari jangkaan yang dijangka melonjakkan potensi kenaikan kadar faedah bank pusat.


Data Perbelanjaan AS Meningkat, Pertumbuhan Ekonomi Kanada Kekal, USD/CAD Melonjak 100 Pip

Perbelanjaan pengguna Amerika Syarikat naik melebihi jangkaan pada November walaupun data pendapatan peribadi meleset daripada jangkaan. Core-PCE (bacaan teras perbelanjaan penggunaan peribadi) sejajar dengan jangkaan seperti yang ditunjukkan dalam data yang dikeluarkan pada Jumaat.
Dalam laporan yang dikeluarkan oleh jabatan perdagangan, perbelanjaan peribadi naik 0.6% pada November berbanding jangkaan 0.5%. Perbelanjaan pengguna adalah sumber utama pertumbuhan ekonomi Amerika Syarikat yang mewakili dua pertiga aktiviti keseluruhan ekonomi.
Pendapatan peribadi merekodkan kenaikan 0.3% pada November meleset daripada jangkaan kenaikan 0.4%.
Core-PCE yang dikatakan sebagai data inflasi keutamaan The Federal Reserve meningkat 0.1% pada November meleset daripada jangkaan 0.2%. Dari segi tahunan, data ini meningkat 1.50% berbanding 1.40% yang dicatat sebelum ini.
Data Durable-Goods
 Data tempahan durable-goods iaitu tempahan barangan tahan lama meningkat kurang daripada jangkaan pada November.
Jumlah tempahan durable goods yang tidak mengambil kira tempahan kenderaan (Core durable goods) merosot 0.1% dengan bacaan tahunan merekod kenaikan 1.3% meleset daripada jangkaan kenaikan 2.0%.
Data Pertumbuhan Ekonomi GDP Kanada
Ekonomi Kanada tidak merekodkan sebarang perubahan pada Oktober selepas mencatat pertumbuhan 0.2% pada September. Sektor perkhidmatan berkembang sebanyak 0.2% pada Oktober, manakala sektor pembuatan susut 0.4% disebabkan kemerosotan aktiviti cari-gali dan minyak/gas.
Dolar Kanada merekod kejatuhan yang banyak selepas data ini dikeluarkan apabila bacaan meleset daripada jangkaan kenaikan 0.2%. USD/CAD melonjak hampir 100 pip selepas data ini dikeluarkan pukul 9.30 malam pada Jumaat.


Sentimen Semasa Brexit Tidak Menyokong Sterling, Paras Tumpuan 1.32300 Pada GBP/USD Terus Diuji

Dagangan Pound Sterling dilihat mengukuh sejak Januari lalu berikutan usaha Perdana Menteri Britain, Theresa May yang terus mempertahankan perjanjian Brexit beliau untuk mendapatkan kelulusan Parlimen.
Perkembangan terbaru Brexit setakat ini melihatkan sedikit penurunan pada nilai dagangan matawang tersebut selepas jurucakap Parlimen Britain menyatakan bahawa tidak ada lagi undian untuk perjanjian Brexit PM May melainkan cadangan perjanjian yang baru dibentangkan.
Kenyataan jurucakap Parlimen, John Bercow itu telah melihatkan GBP didagangkan kembali lemah semalam ekoran pelabur berpandangan peluang untuk PM May mendapatkan kelulusan terhadap pelan perjanjian Brexit beliau semakin terjejas.
Namun, ruang untuk Pound terus mengukuh masih ada kerana penganalisis pasaran turut melihat dari sudut yang lain di mana kenyataan yang berimpak negatif oleh jurucakap Parlimen itu membuka peluang untuk penangguhan Brexit dan memanjangkan semula tempoh rundingan buat PM May.
Berbanding USD pula, GBP masih berpeluang untuk mencari ruang mengukuhkan dagangannya sementara USD kekal berisiko menjelang mesyuarat FOMC pada Khamis ini.
Pasaran masih kuat menjangkakan Fed akan mengekalkan kadar faedah untuk mesyuarat FOMC kali ini berikutan faktor pertumbuhan ekonomi global yang perlahan.
Jika dilihatkan pergerakan harga bagi chart pasangan matawang GBP/USD, harga masih menguji zon RBS (resistance become support) pada paras 1.32300 dan pergerakan harga mual mendatar selepas lonjakan ketara pada minggu sebelumnya.
 Dagangan semalam melihatkan penurunan pada nilai matawang GBP membuatkan harga ditekan rendah sehingga mencecah paras 1.32000 sebelum kembali membuat kenaikan semula.
Dagangan hari ini pula melihatkan harga dibuka lebih tinggi berbanding paras Magic Pivot 1.3243 hari ini namun masih bergerak di bawah paras resistance 1.3301 (MagicR1) pada indicator Moshed Magic Line hari ini.
Kenaikan harga bakal menguji paras resistance pada 1.33000 atau lebih tinggi menuju ke paras sekitar 1.3418 (MagicR3) dengan mencatatkan 160 pips kenaikan harga.
Namun jika harga bergerak turun lebih rendah dari paras RBS 1.32300, berkemungkinan penurunan harga boleh mencecah 140 pips ke paras tumpuan pada 1.31200 juga berhampiran paras support MagicS2 pada indicator Moshed Magic Line.
Lihat gambar chart pasangan matawang GBP/USD di bawah untuk rujukan teknikal analisis anda. Perhatikan paras tumpuan harga yang telah digariskan pada indicator Moshed Magic Line untuk membantu anda mengawal risiko dalam dagangan harian.

Paras support: 1.3185, 1.3127, 1.3069.
Paras resistance: 1.3301, 1.3359, 1.3418.


USD Hilang Arah? Sabar! Ada Satu Lagi Data Ditunggu Pelabur

Mata wang gergasi US dolar terus didagangkan lebih rendah pada sesi Eropah apabila tumpuan pasaran kini beralih kepada keluaran data inflasi pengeluar Amerika Syarikat.
Berbanding sekumpulan mata wang utama, indeks dolar diniagakan pada 103.62, selepas susut daripada paras 104.00 yang dicapainya pada Rabu, buat pertama kali sejak awal Januari.
Terdahulu, data jualan runcit AS telah diterbitkan dengan menunjukkan lonjakan secara mendadak pada bulan Januari selepas mengalami dua penurunan bulanan berturut-turut.
Ia pada mulanya memberi sokongan buat raja mata wang itu untuk meningkat, sebelum kembali mengurangkan keuntungan apabila melangkah masuk ke dagangan hari ini.
 Menjadi tumpuan pelabur seterusnya adalah terbitan data indeks harga pengeluar (PPI) AS pada sesi New York yang dijangka akan meningkat pada bulan Januari.
Menjejaki pergerakan mata wang lebih meluas, dolar Aussie terus memulihkan kerugian yang dicatatkan selepas menyaksikan data pekerjaan Australia yang menyuramkan.
Data yang dikeluarkan menunjukkan bahawa pekerjaan Australia jatuh untuk bulan kedua berturut-turut pada bulan lepas dengan kadar pengangguran melonjak ke paras tertinggi 8 bulan.
Selain itu, mata wang euro dan pound diniagakan sedikit meningkat selepas masing-masing terjun ke paras terendah berbanding US dolar.
Yen pula kekal lemah dengan memaparkan pergerakan mendatar pada sesi Eropah, ketika pelabur menantikan pengesahan mengenai gabenor baharu Bank of Japan (BOJ).


US Dolar Kekal Positif, Emas Naik & Minyak Mentah Disokong Permintaan China

Keuntungan US dolar sedikit berkurangan tetapi masih kukuh berbanding beberapa matawang utama yang lain pada Jumaat. Selepas laporan data NFP pukul 9.30 malam tadi, USD/JPY membuat penurunan dengan data gaji yang meleset daripada jangkaan.
Indeks US Dolar yang mengukur kekuatan matawang greenback berbanding enam matawang lain hanya naik 0.06% setakat pukul 10.41 malam.
Apa yang mengecewakan pasaran dengan data NFP malam ini, adalah kadar gaji yang meleset daripada jangkaan, walaupun tambahan pekerjaan melebihi jangkaan 198,000.
GBP/USD yang bergerak volatile (turun-naik) sejak Isnin ketika ini susut 0.44% selepas mencapai paras tertinggi pada Jumaat. Walaupun dengan sentimen yang semakin baik dari segi rundingan Brexit, Britain dijangka akan berhadapan rundingan lebih sukar dalam fasa kedua tahun depan.
Matawang Euro tidak banyak digerakkan oleh data-data penting Zon Eropah dan pasaran minggu ini lebih banyak menumpukan kepada perkembangan reformasi cukai U.S., rundingan Brexit dan data NFP.
 Pasaran Minyak Mentah
Harga minyak mentah WTI (West Texas Intermediate) ketika ini naik sehingga 1.27% setakat pukul 10.49 malam. Hal ini disokong oleh permintaan oleh China yang mengimbangi kenaikan inventori di AS.
Harga dilonjakkan apabila data rasmi yang dikeluarkan oleh General Administration of Custom menunjukkan permintaan China meningkat ke paras tertinggi kedua pada bulan November.
Pasaran Komoditi Berharga
Harga emas membuat kenaikan sejak pukul 9.30 malam tadi apabila data kadar gaji Amerika Syarikat meleset daripada jangkaan. Data tersebut sekaligus menyebabkan penurunan US dolar yang jelas dilihat dalam pasangan  USD/JPY dan EUR/USD.
Kelemahan US dolar biasanya akan menaikkan harga emas dengan pelabur semakin mudah membeli emas kerana harga emas yang murah disebabkan kejatuhan US dolar. Untuk pengetahuan pembaca, emas dinilai dalam US dolar, sama seperti perak dan logam yang lain.


GBP/JPY Turun Lebih 100 Pips Dari Zon Resistance 140.700

Pada dagangan Khamis, pelabur mula mengambil langkah berwaspada berikutan sentimen pasaran yang dinilai kembali berisiko ekoran keraguan pada perkembangan rundingan dagang antara Amerika Syarikat (AS) dan China.
Matawang safe-haven Yen Jepun mencatatkan pengukuhan setelah Reuters melaporkan pegawai tinggi dalam pentadbiran Presiden AS Donald Trump telah memaklumkan bahawa perjanjian perdagangan fasa pertama bersama China yang dijadualkan akan ditandatangani pada bulan ini bakal ditangguhkan sehingga Disember.
Sementara dagangan Pound Sterling mula bergerak pasif berikutan pelabur berhati-hati menantikan keputusan mesyuarat polisi monetari bank pusat England edisi November.
Pasaran menjangkakan tiada perubahan polisi dan kadar faedah akan masih dikekalkan namun kenyataan susulan oleh gabenor akan menjadi tumpuan pelabur untuk isyarat dasar yang lebih jelas ke arah mesyuarat yang seterusnya.
Di samping itu juga, pelabur turut mengikuti perkembangan tinjauan pilihan raya umum UK pada Disember ini sebelum menunggu tarikh akhir pengunduran Brexit yang terbaru pada 31 Januari 2020 nanti.
Pergerakan harga pada carta pasangan matawang GBP/JPY antara yang menjadi tumpuan pada dagangan minggu ini.
 Setelah mencapai paras ketinggian pada zon resistance 140.700 pada Selasa, harga mula menunjukkan penurunan kembali berikutan risiko yang melanda pasaran menyokong pengukuhan Yen untuk menekan harga ke paras lebih rendah.
Sehingga setakat sesi pasaran Asia pagi ini, harga telah membuat penurunan lebih 100 pips dan bergerak di paras paras Moving Average 50 (MA50) yang memberi isyarat trend penurunan harga.
Penurunan lebih rendah harga dijangka akan menguji zon support pada 139.200 dengan tambahan 50 hingga 60 pips lagi penurunan.
Namun berwaspada jika harga kembali membuat lonjakan dan cuba melepasi garisan MA50, harga akan kembali menguji zon resistance 140.700 sebelum meneruskan kenaikan lebih tinggi mencatatkan paras ketinggian dua minggu terbaru.
Lihat gambar carta pasangan matawang GBP/JPY di bawah untuk rujukan teknikal analisis anda.


Penurunan USD/JPY Terbantut, Tapi Mampu Ke Harga Naik Semula?

Pengukuhan US dolar diteruskan selepas acara debat Presiden antara Donald Trump dan Joe Biden sebentar tadi berakhir lebih baik berbanding sebelum ini.
Namun begitu, pergerakan harga di penghujung minggu perlahan sementara harapan terhadap pakej rangsangan ekonomi Amerika Syarikat (AS) sedikit memudar dan menyokong pengukuhan semula US dolar di samping jangkaan berlaku aktiviti pengambilan keuntungan selpas kenaikan berterusan sejak awal minggu.
Pengukuhan semula US dolar sejak dagangan Khamis semalam telah menyaksikan penurunan pada nilai matawang utama yang lain dalam pasaran.
Begitu juga Yen Jepun yang kembali bergerak lemah setelah pengukuhan ketara dipamerkan pada Rabu lalu berbanding US dolar seperti yang dipaparkan pada carta harga pasangan USD/JPY.
Kenaikan harga kembali menguji zon SBR (support become resistance) 104.900 dan juga paras halangan Moving Average 50 (MA50) pada rangka masa 1 jam pergerakan harga.
 Harga dilihat bergelut untuk meneruskan kenaikan dengan penurunan di awal sesi Asia dan mendatar sekitar paras 104.700.
Jika US dolar berjaya kekalkan pengukuhan, kenaikan harga lebih tinggi dijangkakan semula sehingga ke zon tumpuan sekitar 105.500 pada paras terjunan harga Rabu lalu.
Sebaliknya jika penurunan harga kembali terjadi, zon support 104.00 akan menjadi tumpuan harga seterusnya yang telah diuji pada dagangan September lalu.
Lihat gambar carta pasangan matawang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal USD/JPY – Timeframe H1 – 21/3/2018

Harga pasangan matawang USD/JPY mulai mengukuh sejak Isnin lalu setelah ia gagal untuk breakout 105.60/30 iaitu support mingguan. Secara intraday, dijangkakan sekiranya ia tikda breakout Key Support harian ini 105.30/14 USD/JPY berpotensi tinggi untuk mulai mengorak langkah meneruskan lagi kenaikan pada hari ini.
 Target kenaikan terhampir adalah 106.94 jika ia berjaya untuk breakout Key Resistance hari ini 106.60. Oleh itu, sekiranya USD/JPY retrace, peluang yang boleh diperhatikan adalah sekitar Key Support Zone hari ini.
Walaubagaimanapun, jika ia breakout USD/JPY akan kembali bearish. Oleh itu, Key Support Zone ketika ini memainkan peranan yang penting bagi menentukan halatuju pergerakan USD/JPY pada minggu ini. Dan selagi ia tidak dibreakout, kebarangkalian adalah tinggi untuk ia bullish setakat hari ini.
Anda nak belajar cara menganalisa pasaran forex dengan kaedah yang paling mudah? KLIK SINI


Sentimen Terkini Pasaran Forex Pada Permulaan Dagangan Minggu Ini

Banyak kejutan terlihat pada dagangan bulan terakhir untuk tahun ini berkemungkinan tidak seperti yang diharapkan oleh sesetengah pihak. Pasaran saham merudum dan memberi kesan kepada matawang dollar USD dan AUD yang menunjukkan prestasi terburuk ekoran sentimen pasaran yang berisiko. Perkembangan optimis dalam perang dagang ditunjukkan oleh kedua negara ekonomi terbesar dunia di mana persetujuan China dan Amerika Syarikat untuk mewujudkan gencatan perdagangan sementara dan menghentikan sebarang serangan tarif terhadap barangan import masing-masing dalam tempoh 90 hari. Namun, pelabur mulai merasa tidak selesa setelah berita penahanan CFO syarikat teknologi gergasi China, Huawei dan berkemungkinan akan menjejaskan perjanjian damai sebelumnya. Dengan itu, pelabur masih melihat dagangan untuk bulan Disember akan terus berisiko dan mencabar.
Matawang AS Dolar melemah berbanding matawang utama yang lain pada permulaan dagangan minggu ini selepas data pekerjaan mencatatkan bacaan yang merosot sekaligus menimbulkan spekulasi bahawa Rizab Persekutuan (Federal Reserve) mungkin menghentikan program kenaikan kadar faedah lebih awal daripada yang dijangkakan. Hanya 155K pekerjaan yang dicatatkan pada bulan November berbanding ramalan untuk kenaikan 198K. Manakala data purata pendapatan yang akan mencerminkan perkembangan inflasi meningkat hanya 0.2% berbanding ramalan 0.3%. Memandangkan pasaran buruh salah satu enjin utama dalam pertumbuhan ekonomi Amerika Syarikat, ini akan memberi kesan yang kurang baik untuk mesyuarat FOMC minggu hadapan.
 Dalam waktu yang sama, Statistik buruh Kanada juga mengeluarkan laporan mengenai sektor pekerjaan untuk bulan November dengan mencatatkan kejutan kenaikan. Bacaan November dikeluarkan pada angka 94,100 pekerjaan yang dicipta dan ini merupakan kenaikan yang paling tinggi sejak 1976. Bukan itu sahaja, kadar pengangguran juga turut memberikan laporan positif dengan penurunan kepada 5.6% daripada 5.8%. Selain itu, berita baik untuk Kanada adalah terdapat persetujuan daripada OPEC untuk mengurangkan pengeluaran minyak mentah sebanyak 1.2 juta tong sehari. Dengan tiada data utama pada minggu ini, persetujuan positif OPEC dan sektor pekerjaan yang mengukuh, matawang CAD dilihat sebagai matawang yang akan mengukuh pada minggu ini.
Tidak lupa juga, minggu ini adalah ditunggu-tunggu oleh pelabur yang memilih dagangan Sterling berikutan keputusan terhadap perjanjian Brexit Theresa May bakal diketahui pada undian Parlimen Britain yang dijadualkan pada esok hari, 11 Disember. Prestasi matawang GBP sejak kebelakangan ini dilihat lemah dan pasaran ternanti-nanti sama ada mampukah Sterling kembali mengukuhkan semula nilai matawangnya setelah keputusan undian dikeluarkan nanti.


Adakah Trend Nak Berubah Lepas EUR/USD Lonjak Semula 80 Pips?

US dolar kekal mendapat kelebihan dalam suasana pasaran yang masih berisiko dengan ketidaktentuan krisis perang antara Rusia dan Ukraine yang belum berakhir.
Namun, pengukuhan US dolar tidaklah begitu ketara dan masih terdapat ruang untuk mata wang utama lain untuk mengukuh berbandingnya.
Seperti mata wang Euro pada dagangan Selasa semalam, berjaya mengukuh berbanding US dolar selepas timbul spekulasi bahawa European Central Bank (ECB) bakal meningkatkan kadar faedah sebanyak 50 mata asas sebelum penghujung tahun ini.
Disebab itu, terdapat kenaikan harga pada carta pasangan mata wang EUR/USD pada sesi Eropah bersambung ke sesi New York semalam.

Sebelum itu, pergerakan harga pada sesi Asia sebelumnya memperlihatkan harga susut di bawah paras sokongan 1.1000 dengan paras terendah harian mencecah 1.09600 sebelum paparkan lonjakan sekitar 80 pips pada sesi-sesi berikutnya.
Setelah penganalisis menilai isyarat awal untuk trend bearish di awal minggu, pelabur tetap perlu berwaspada selepas berlaku lonjakan yang dipamerkan semalam.
 Paras halangan Moving Average 50 (MA50) pada rangka masa 1 jam di carta EUR/USD diuji selepas lonjakan tersebut dan pelabur meneliti reaksi harga di sekitar itu bagi petunjuk pergerakan harga selanjutnya.
Sekiranya harga memberi petanda untuk meneruskan kenaikan lebih tinggi, zon SBR (support become resistance) sekitar 1.11300 bakal diuji untuk cubaan harga mengatasi ketinggian dicapai minggu lalu.
Kenaikan lebih tinggi berjaya tembusi zon SBR tersebut akan mendorong harga menuju pula ke paras tumpuan 1.12000.
Namun jika harga menyambung semula penurunan untuk bergerak dalam trend bearish, harga bakal turun ke paras sekitar 1.0900 yang merupakan paras sokongan harga pada dagangan awal minggu lalu.
Penurunan lebih rendah selanjutnya dijangka untuk mencecah ke zon support pada 1.08000 pula, ataupun mencatatkan paras terendah terbaru 2 tahun selepas melepasi zon tersebut.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Dagangan Emas Mendatar, Perkembangan Brexit Jadi Tumpuan

Harga emas sedikit berubah pada Isnin berikutan pelabur masih memantau perkembangan rundingan perdagangan AS-China dan Brexit selepas keputusan undian parlimen untuk menangguhkan undian ke atas Brexit sehingga memaksa PM UK Boris Johnson menghantar surat penangguhan Brexit kepada EU.
Kebimbangan terhadap kemelesetan berikutan data-data ekonomi yang lemah telah menyokong dagangan emas sementara tidak ada pemangkin yang kuat untuk memacu pergerakan harga.
Logam kuning telah didagangkan antara paras $1500 hingga $1480 sejak Isnin lepas dan kini ia didagangkan di sekitar paras $1490 setiap auns, menunjukkan sedikit perubahan bagi sesi di Asia hari ini.
Bank pusat China (PBOC) telah mengumumkan untuk menetapkan kadar pinjaman perdana setahun (LPR) pada 4.20% yang melepasi jangkaan pasaran untuk sedikit pengurangan kepada 4.15%.
 Bagaimanapun, dagangan emas menunjukkan daya tahan daripada mengalami kerugian. Logam kuning biasanya cenderung untuk menyusut disebabkan keputusan bernada hawkish daripada bank pusat.
Di sisi lain, harga minyak merosot pada sesi Asia di tengah-tengah ketidakpastian terhadap prospek ekonomi global dan kesannya ke atas permintaan minyak manakala Rusia tersasar daripada sasarannya untuk mengurangkan pengeluaran minyak bulan lepas.
Niaga hadapan minyak mentah Brent jatuh sebanyak 14 sen kepada $59.28 setong manakala minyak mentah AS WTI menyusut sebanyak 10 sen kepada $53.68 setong.
Tanda-tanda bekalan minyak global yang masih banyak digabungkan dengan kebimbangan terhadap pertumbuhan ekonomi di China yang merupakan pengimport terbesar minyak telah menekan harga untuk terus turun pada sesi kedua.
Pengeluar minyak kedua terbesar dunia, Rusia tidak dapat memenuhi komitmen pengurangan pengeluarannya pada September kerana peningkatan dalam pengeluaran kondensat gas ali memandangkan negara sedang bersedia untuk menghadapi musim sejuk.


Ke Mana Hala Tuju Seterusnya Bagi GBP/USD Setelah Melonjak Lebih 100 Pips?

Penutup dagangan minggu lalu menyaksikan harga pada carta pasangan matawang GBP/USD menampilkan lonjakan gah dan telah melepasi paras 1.35000 untuk memberi isyarat trend bullish.
Memasuki pembukaan pasaran pada sesi Asia hari ini (Isnin) nampaknya pergerakan harga sedikit merundum untuk kemungkinan menguji zon RBS (resistance become support) 1.35000 semula.
Penurunan itu turut mempamerkan bayangan untuk harga membuat HL (higher low) terbaharu sebelum corak uptrend yang lebih nyata bakal kelihatan dan dijangka akan rancak pada sesi Eropah kelak.
Menuju penutup dagangan minggu lalu, pergerakan harga telah pun mempamerkan kenaikan yang drastik sehingga melebihi 100 pips berikutan kelemahan yang dipaparkan oleh US dolar.
Walau bagaimanapun, lonjakan harga gas di UK dijangka bakal terus memberi tekanan kepada pergerakan semasa matawang Pound untuk terus pamer aksi kenaikan yang memberangsangkan.
Tetapi keputusan mesyuarat Bank Pusat England pada baru-baru ini melontarkan kenyataan berbaur hawkish yang mana ia dijangka berupaya menyokong matawang Pound kekal mengukuh.

Sekiranya harga pada carta GBP/USD terus disokong untuk mencatatkan peningkatan, zon SBR (support become resistance) 1.36000 akan menjadi hala tuju seterusnya untuk diuji.
Peningkatan yang lebih bergaya dijangka bakal menuju ke zon SBR berikutnya sekitar 1.37000 untuk memberi momentum lonjakan yang lebih jelas kepada para pelabur.
Manakala jika pergerakan harga pada GBP/USD gagal mencatatkan peningkatan yang lebih tinggi, zon RBS 1.35000 berkemungkinan akan ditembusi untuk harga kembali menguji paras 1.34000.
Lihat gambar carta hanga pasangan matwang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pandangan Mingguan Pasaran Minyak Mentah Dunia (5-9 Disember)

Selepas perjanjian pengurangan keluaran yang akan bermula Januari 2017, segala retorik dari ketua-ketua OPEC perlu diberi perhatian jika ada sebarang keretakan dalam perjanjian tersebut. Secara keseluruhan, harga minyak mentah dunia dijangka akan terus menguat tetapi mungkin akan terhalang oleh pengeluaran yang tinggi di US.
Harga minyak pergi lebih tinggi pada minggu lepas berikutan OPEC bersetuju untuk memotong jumlah pengeluaran sebanyak 1.2 juta tong sehari kepada 32.5 juta tong. Pemotongan ini akan bermula pada Januari 2017 dalam masa enam bulan. Selain itu ada juga perjanjian dengan ahli bukan OPEC sebanyak 600,000 tong.
Secara khususnya, retorik dari wakil Arab Saudi akan terus diberi perhatian dengan risiko ketegangan yang mungkin berlaku. Hal ini disebabkan potensi risiko dalam perbezaan pendapat kepada perjanjian ini yang akan mempengaruhi sentimen semasa.
Pada 10 Disember ini akan berlangusng mesyuarat di antara ahli OPEC dan bukan ahli yang begitu penting kepada keyakinan dan sentimen kepada perjanjian ini. Komitmen yang kuat dalam kalangan ahli akan memberikan tekanan ke atas bagi harga minyak dunia.
Minggu lepas, laporan data inventori kurang diberikan perhatian berikutan perjanjian OPEC yang turut berlangsung. Data inventori yang dikeluarkan oleh API dan EIA akan menjadi perhatian min ggu ini yang akan dikeluarkan pada Rabu.
 Kejatuhan inventori pada minggu ini akan memberikan keyakinan kepada pelabur-pelabur dalam sektor ini, manakala peningkatan yang tinggi akan menguatkan semula sentiment lebihan-bekalan dalam pasaran ini.
Data terbaru dari Baker Hughes juga akan diberi perhatian dan peningkatan yang signifikan dalam penggerudian pelantar akan memberikan isyarat peningkatan pengeluaran minyak mentah beberapa bulan akan datang. Terdapat peningkatan pelantar yang begitu kecil minggu lepas.
Apa yang menjadi perhatian di dalam pasaran minyak mentah dunia ialah penawaran dengan potensi peningkatan pengeluaran di US. Walaupun begitu, permintaan juga akan memainkan peranan penting beberapa minggu ke hadapan berikutan perayaan Krismas yang bakal tiba.
Pertumbuhan ekonomi global penting untuk memberikan tekanan kepada permintaan dalam pasaran minyak mentah dunia. Dalam konteks ini, China akan menjadi tumpuan sebagai enjin pertumbuhan ekonomi dunia, dimana permintaan dari China akan terus diberi perhatian.
Tren keseluruhan US dolar akan terus memberikan impak kepada minyak mentah dan correction weaker (pembetulan pasaran selepas kenaikan berterusan) terhadap US dolar akan mengurangkan risiko correction weaker yang mendadak kepada minyak mentah.

Menjelang 2017 Digunakan Dengan Begitu “Optimum” Oleh Negara OPEC!


GDP U.S Meningkat 3.0% Pada Suku Tahun Ketiga Melebihi Jangkaan

Berdasarkan laporan yang dikeluarkan, ekonomi U.S mencatat pertumbuhan yang lebih pantas pada suku tahun ketiga, melebihi paras jangkaan sekaligus meningkatkan lagi optimis terhadap ekonomi U.S.
Gross domestic product (GDP) meningkat 3.0% pada kadar tahunan bagi fasa Julai-September berdasarkan kenyataan yang dikeluarkan oleh Jabatan Perdagangan. Pertumbuhan ini sedikit rendah daripada pertumbuhan GDP suku tahun kedua yang mencatat pertumbuhan 3.1%.
 Pakar penganalisis menjangkakan pertumbuhan GDP hanya akan bertumbuh pada sekitar 2.5% berikutan badai Harvey dan Irma yang menimpa U.S.
Perbelanjaan pengguna benar meningkat 2.4% pada suku tahun ketiga melebihi jangkaan yang mensasarkan 2.2% kenaikan, namun kurang daripada bacaan suku tahun kedua yang mencatat bacaan 3.3% kenaikan.
Indek harga GDP meningkat 2.1% pada suku tahun ketiga berbanding bacaan sebelumnya yang mencatat kenaikan 1.0% dan bacaan jangkaan sebanyak 1.8%.
Indeks U.S dolar yang mengukur kekuatan greenback berbanding enam matawang lain mengukuh sebanyak 0.45% kepada 94.98 setakat jam 9.00 malam berbanding sebelum keluar laporan yang mencatat bacaan 94.41.


Trader Dikejutkan Dengan ‘Gap’ Pada Carta Mata wang, Apa Dah Berlaku?

Malang buat US dolar selepas ia gagal mempertahankan pengukuhan dengan mencatat penyusutan ketara susulan bacaan menyuramkan dalam laporan pekerjaan NFP Amerika Syarikat.
Walaupun pertambahan dalam pekerjaan pada Oktober melebihi jangkaan, namun terdapat tanda-tanda kelembapan ekoran kadar pengangguran yang lebih tinggi dan pertumbuhan upah lebih rendah.
Jabatan Buruh melaporkan peningkatan sebanyak 261,000 dalam pekerjaan AS pada bulan lalu, lebih baik daripada jangkaan untuk kenaikan 197,000. Namun, menurun daripada catatan sebelum ini sebanyak 315,000 pada September.
Sementara kadar pengangguran pula meningkat kepada 3.7% daripada 3.5% yang dicatatkan sebelumnya, dan juga meleset daripada jangkaan untuk hanya sedikit meningkat pada 3.6%.
US dolar yang pada mulanya meningkat, jatuh mendadak sebaik sahaja laporan tersebut dikeluarkan.
 Turut mempengaruhi pergerakan harga raja mata wang adalah khabar angin daripada China yang mengatakan ia akan melonggarkan sekatan Covid-19.
Susulan laporan itu, sentimen pasaran bertukar positif sekali gus memberi sokongan untuk kebanyakan mata wang utama melonjak tinggi menjelang penutupan dagangan hujung minggu lalu.
Meskipun begitu, keuntungan tersebut gagal dikekalkan apabila pada hujung minggu Beijing menafikan khabar tersebut, malah, ia turut menyaksikan kes jangkitan Covid-19 meningkat tinggi.
Dengan jangkaan pasaran akan kembali berisiko pada awal minggu, ini menjawab persoalan kepada pergerakan US dolar pada sesi Asia hari ini untuk dibuka lebih tinggi, di mana ‘gap’ dapat dilihat pada kebanyakan carta pasangan mata wang utama.
Tumpuan seterusnya buat raja mata wang itu adalah penerbitan data inflasi Amerika Syarikat pada hari Khamis yang bakal menentukan sama ada tekanan harga di negara itu masih kuat atau tidak selepas beberapa siri langkah pengetatan diambil bank pusat.


ECB Kekalkan Kadar Faedah, Minit Mesyuarat FOMC Kekal Dovish

Matawang Euro dan dolar Amerika Syarikat tidak menunjukkan sebarang pergerakan harga yang besar pada Rabu ekoran Federal Reserve dan bank pusat Eropah masing-masing memberi isyarat bahawa kadar faedah bakal dikekalkan berikutan faktor pertumbuhan global yang perlahan serta risiko terhadap ketegangan hubungan perdagangan.
Fed pada awal pagi tadi telah mengeluarkan minit mesyuarat pada 19-20 Mac lalu di mana para penggubal dasar memberikan petunjuk bahawa tiada kenaikan kadar pada tahun 2019 dan mereka akan menghentikan pengurangan pada pegangan bon menjelang September nanti.
Sebelum itu, turut menjadi tumpuan semalam terhadap USD adalah kepada data inflasi yang dikeluarkan pada jam 8.30 malam.
Kadar inflasi meningkat 0.4% melebihi jangkaan kenaikan 0.3% berbanding bacaan 0.2% pada sebelum ini. Angka tersebut juga merupakan peningkatan bulanan terbesar sejak Januari 2018 yang lalu.
Sementara kadar inflasi teras pula yang mengecualikan harga makanan dan tenaga yang tidak menentu, kekal pada bacaan 0.1% seperti sebelumnya namun meleset daripada jangkaan kenaikan 0.2% oleh pasaran.
Dapat dilihat USD mengukuh sejurus data tersebut dikeluarkan, namun kembali melemah semula menjelang minit mesyuarat yang dikeluarkan pada awal pagi ini.
 Penetapan kadar faedah oleh European Central Bank (ECB) adalah seperti dijangkakan tidak berubah di paras sifar. Presiden Mario Draghi memandang berat terhadap risiko pada ekonomi zon Eropah dan akan menambahkan lagi ransangan terhadap ekonomi untuk menghalang risiko menuju kea rah kegawatan. Beliau berucap pada persidangan yang berlangsung selepas mesyuarat dasar polisi tersebut.
Beliau juga turut menekankan risiko ketegangan perdagangan ke atas aktiviti perniagaan selepas Presiden Amerika Syarikat, Donald Trump telah mengancam untuk mengenakan tarif berjumlah $11 bilion dolar ke atas produk barangan Kesatuan Eropah.
Pound Sterling pula dilihat mencatatkan sedikit kenaikan pada dagangan Rabu namun masih kekal bergerak mendatar ekoran pelabur yang berwaspada menantikan kelulusan dari Kesatuan Eropah terhadap penangguhan Brexit. Sementara mengurangkan risiko situasi pengunduran Brexit tanpa sebarang perjanjian, sentimen semasa buat Brexit masih lagi dilihat tidak menentu.
Perdana Menteri Britain, Theresa May memohon untuk lanjutan tarikh Brexit kepada 30 Jun, namun di Brussels, penangguhan yang lebih fleksibel sehingga penghujung tahun ini ataupun pada Mac 2020 berkemungkinan besar akan menjadi pilihan cadangan.
Dengan itu juga, ini akan membuka peluang untuk dagangan GBP kembali mengukuh dalam pasaran semasa berikutan tempoh lebih panjang buat PM May kembali mengatur strategi Brexit dengan rundingan-rundingan yang lebih meyakinkan selepas ini.
Terus ikuti perkembangan isu-isu semasa dalam pasaran kewangan untuk membantu anda menyusun strategi dagangan anda dengan lebih jelas dan sistematik.


Kenapa USD Melonjak Walaupun Jualan Runcit AS Mengecewakan?

US dolar terus meraih kekuatan untuk meningkat lebih tinggi berbanding kebanyakan matawang utama walaupun telah diperlihatkan dengan bacaan data jualan runcit AS yang mengecewakan.
Penjualan runcit AS menguncup 1.1% pada bulan Julai daripada bacaan yang disemak semula sebanyak 0.7% pada bulan sebelumnya. Ini menunjukkan kegoyahan dalam tingkah laku pengguna AS di tengah penularan Covid-19 yang semakin meningkat.
Walaupun begitu, bacaan menyuramkan ini gagal mematahkan kemaraan US dolar untuk naik lebih tinggi. Pada sesi Asia, indeks dolar mengukuh pada 93.10 berbanding sekumpulan matawang utama.
Pengukuhan dolar greenback disokong oleh sentimen yang berisiko di mana kebimbangan terhadap penularan Covid-19 yang meluas telah menekan matawang utama untuk susut rendah, terutama dolar Aussie dan New Zealand.
 New Zealand memasuki hari pertama penutupan di seluruh negara hari ini, di mana empat lagi kes Covid-19 telah dilaporkan, yang dipercayai daripada varian Delta yamg sangat cepat merebak.
Pasaran kini menumpukan perhatian pada mesyuarat polisi Reserve Bank of New Zealand (RBNZ) sebentar lagi, di mana mereka tidak lagi pasti bahawa bank pusat akan menaikkan kadar faedah hari ini.
Sementara itu, matawang euro akhirnya menyentuh paras terendah 9 bulan berbanding US dolar, dengan didagangkan di sekitar harga 1.1700 pada awal sesi Asia
Kenyataan pembuat dasar Federal Reserve (Fed) turut menyokong pengukuhan USD, di mana Neel Kashkari mengatakan bahawa ‘wajar’ untuk melakukan pengurangan pembelian bon pada akhir tahun ini, walaupun ia bergantung pada kemajuan lebih lanjut dalam pasaran pekerjaan.
Pengerusi Fed, Jerome Powell pula mengatakan masih belum jelas sama ada penularan varian delta yang semakin meningkat akan memberi kesan ketara pada ekonomi AS.


Analisis Teknikal EUR/USD – Timeframe H1 – 15/1/2019

Matawang dollar USD didagangkan stabil pada dagangan semalam walaupun pasaran masih menjangkakan berkemungkinan tidak akan menaikkan kadar faedah pada tahun ini. Namun nilai dagangan positif USD gagal memberi tekanan terhadap matawang EURO di mana harga pada chart pasangan matawang EUR/USD untuk sesi dagangan semalam dilihat bergerak rendah di bawah paras Magic Pivot pada indicator Moshed Magic Line dan menguji beberapa kali paras 1.14800 yang berada di zon SBR (support become resistance).
Pada sesi pasaran Asia pagi ini, harga yang memulakan dagangan di sekitar paras Magic Pivot 1.1467 hari ini kemudiannya telah menunjukkan kenaikan harga sehingga mencapai paras resistance pada 1.1483 (MagicR1). Jika harga meneruskan kenaikan, harga dilihat akan menuju pula ke paras resistance lebih tinggi yang berada di paras 1.1499 (MagicR2). Kenaikan seterusnya pula berkemungkinan mencapai paras ketinggian dagangan hari ini sekitar paras 1.1515 (MagicR3).
Namun, jika harga menunjukkan penurunan lebih rendah dari paras Magic Pivot hari ini, harga berkemungkinan akan menguji paras terendah dagangan semalam sekitar paras support 1.1451 (MagicS1). Kemudiannya, harga dijangka akan menyambung penurunan lebih rendah menuju pula ke paras sekitar 1.1435 (MagicS2) sebelum menguji pula zon minor RBS (resistance become support) sekitar paras 1.1419 (MagicS3).
 Pantau perkembangan ekonomi di zon Eropah serta beri tumpuan pada data indeks harga pengeluar (PPI) di Amerika Syarikat yang akan dikeluarkan pada jam 9.30 malam ini. Lihat paras tumpuan harga pada chart EUR/USD dengan berpandukan pada indicator Moshed Magic Line bagi memudahkan analisis teknikal harian anda.

Paras support: 1.1451, 1.1435, 1.1419.
Paras resistance: 1.1483, 1.1499, 1.1515.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Pengukuhan USD Tergugat, Ini Puncanya!

Kesuraman data pembuatan Amerika Syarikat telah menggoyahkan dagangan dolar greenback pada sesi New York, tetapi ia tetap didagangkan mengukuh berbanding kebanyakan mata wang utama.
Data PMI pembuatan ISM menunjukkan aktiviti perkilangan AS pada bulan Disember tersasar daripada jangkaan pasaran dengan kejatuhan ke tahap terendah sejak Januari lalu.
Sementara itu, data lain pula memaparkan sebanyak 4.5 juta rakyat Amerika secara sukarela berhenti kerja pada bulan November yang mungkin akan memberi tekanan kepada perniagaan untuk meningkatkan upah bagi menarik pekerja.
Ekoran daripada data tersebut, dolar greenback mengurangkan kenaikan dengan memaparkan sedikit penyusutan sebelum ia kembali meningkat untuk terus menguat berbanding pesaing utamanya.
 Pada sesi Asia, indeks dolar yang mengukur kekuatan dolar greenback berbanding sekumpulan mata wang utama diniagakan stabil pada sekitar harga 96.25.
Dalam pada itu, kegoyahan dagangan greenback telah memberi manfaat buat beberapa mata wang utama untuk mencatat kenaikan seperti dolar Aussie, kiwi dan pound.
Sentimen pasaran keseluruhannya dilihat risk-on dengan menyaksikan dagangan safe-haven yen susut ke paras terendah 5 tahun berbanding greenback.
Pelabur melihat Omicron tidak akan mengganggu ekonomi global berbanding varian sebelumnya dan Federal Reserve (Fed) akan mengekalkan rancangannya untuk mula mengetatkan dasar monetari bagi mengekang inflasi.